
DIE  VYFTIGJARIGE  FEES 


van  die 


GEMEENTE  DELAREYVILLE 

22  APRIE  1922  — 22  APjRIL  1972 


Nederdeitsch  Hervormde  Kerk  vam  Afrika 


Uitgegee  in  opdrag  van  die  Kerkraad  en  saamgestel  deur  Ds.  P.  A.  Geyser. 


VOOR  (van  links  na  regs):  Oudle.  J.  C.  Swanepoel,  W.  Badenhorst,  J.  Schultz,  T.  Steyn,  J.  Bezuidenhout,  ds. 
P.  A.  Geyser,  J.  Taljaard,  W.  Venter,  F.  Coetzee,  P.  Pretorius,  W.  Kamffer,  J.  van  der  Merwe. 

MIDDEL:  Diaks.:  W.  van  Niekerk,  B.  Diedericks,  Oudle.  J.  Wilkens,  L.  Pretorius,  L.  Swanepoel,  diak.  J.  Stolz, 
oudle.  J.  van  Rensburg,  S.  van  Loggerenberg,  diaks.  H.  Gouws,  Kammfer. 

AGTER:  Diaks.  J.  van  der  Merwe,  A.  Labuschagne,  J.  van  der  Bergh,  G.  Britz,  J.  Roodt,  C.  du  Toit,  J.  Bezui- 
denhout,  I Muller,  J.  du  Toit,  L.  Husselman,  C.  van  Rensburg,  J.  Vermaak,  A.  Roodt. 

AFWESIG:  Oudle.  A.  Louw,  E.  van  Wyk,  U Coetzee.  Diaks.  T.  van  der  Merwe,  J.  Pretorius. 


Voorwoord 


Tyd  het  ontbreek  om  van  hierdie  album  'n  ware 
geskiedkundige  geskrif  te  maak.  Maar  alhoewel  die 
tyd  kort  was,  is  tog  besluit  om  hiermee  voort  te 
gaan,  omdat  die  geslag  van  hulle  wat  deel  gehad 
het  aan  die  vorming  en  ontstaan  van  hierdie  gemeen- 
te  — op  enkeles  na  — nie  meer  met  ons  is  nie. 
Met  die  oog  op  die  eerstehandse  kennis  wat  mens 
nog  kon  bekom,  is  hierdie  onderneming  aangepak. 
Deur  die  goedheid  van  God  leef  die  eerste  predikant 
van  die  gemeente  nog.  Ds.  P.  J.  J.  Venter  het  in 
1971  — 'n  jaar  voor  die  gemeente  van  Delareyville 
— sy  vyftige  ampsjubileum  herdenk.  Ons  is  saam 
met  hom  en  sy  gesin  dankbaar  hiervoor. 

Daar  was  baie  meer  wat  gesê  moes  word  wat 
nie  hierin  opgeneem  is  nie.  So  byvoorbeeld  die  baie 
goeie  werk  wat  deur  die  jare  deur  die  ampsdraers, 
die  ouderlinge  en  diakens  gedoen  is.  Sonder  om  on- 
erkentlik  te  wees  teenoor  enigeen  wat  meegehelp  en 
saam  gebou  het,  glo  ek  dat  die  beeld  van  die  ge- 
meente  oor  die  vyftig  jaar,  vir  elkeen  wat  hier  'n 
bydrae  gemaak  het,  genoeg  erkenning  sal  wees  en 
genoegsame  aansporing  om  al  die  lof  en  dank  aan 
die  Heer  van  die  Kerk  alleen,  te  bring. 

Ter  wille  van  die  kronologiese  volgorde  van  ge- 
beure  is  die  bedieningstyd  van  die  predikante  ge- 
neem  wat  in  die  gemeente  gearbei  het. 

Met  die  oog  op  latere  geskiedskrywing — moont- 
lik  wanneer  die  gemeente  D.V.  100  jaar  oud  is  — 
is  'n  lys  van  die  bronne  wat  beskikbaar  was  ge- 
maak.  Ongelukkig  is  daar  baie  belangrike  dokumen- 
te  van  die  gemeente  verlore  — so  bv.  die  notule- 
boeke  vanaf  1935  tot  1950. 

Ek  wil  graag  ook  hier  my  dank  betuíg  teenoor 
mnr.  H.  M.  Rex  vir  die  hulp  in  ons  Kerkargief, 
Pretoria. 

Wat  hierin  beskryf  is  het  uiteindelik  slegs  een 
doel  — om  aan  God  al  die  eer  te  bring  vir  Sy  goed- 
heid  en  leiding. 


P.  A.  G. 


DELAREYVILLE  = Sy  Omtstaan  en  Wordiiigsjare 


Op  die  plaas  Zoutpan  of  Bospan  het  die  veeboere 
kleims  gepen  en  vir  transport  en  eie  gebruik  die  sout 
ontgin.  So  het  dit  gekom  dat  hier  'n  winkel  deur  'n 
Duitser,  ene  Max  Michaelis  opgerig  is.  Dis  dan  ook 
te  verstane  dat  die  eerste  handel  om  sy  winkeltjie, 
naby  die  huidige  Spoorweggronde,  ontstaan  het. 
Teen  1909-1910  het  hy  die  soutpan  gepag  en  be- 
werk.  In  die  jare  hierna  het  hy  'n  leidende  aandeel 
gehad  in  die  verkryging  van  die  spoorlyn  en  in  die 
ontwikkeling  van  die  plek. 

Nog  'n  winkel  is  later  hoër  op,  by  die  des- 
tydse  dorphek  (op  die  hoek  van  Visagie-  en  Main- 
straat)  gebou  deur  Braun  en  Summers,  wie  ook 
daarna  die  ou  Grand  Hotel  gebou  het  (ongeveer 
1916). 

Toe  landmeter  Parry  die  dorp  uitgemeet  het, 
het  hy  dit  ,,Salt  Waters"  genoem,  maar  na  vertoë 
tot  die  regering,  is  dit  verander  na  Delareyville. 

Net  na  Uniewording  was  veeboerdery  en  graan 
die  hoofbedryf  en  inkomste  van  die  streek  en  was 
dit  toe  hier  maar  yl  bevolk  — 'n  rustige  landelike 
gemeenskap. 


Die  V oorgeskiedems 

Uit  medelings  van  mev.  S.  M.  Grimbeek  (tans 
van  Coligny)  en  mnr.  C.  L.  Engelbrecht  (tans  van 
Zuurfontein ) , wie  albei  kinders  is  van  wyle  ouder- 
ling  C.  L.  Engelbrecht  kry  mens  die  volgende  oor- 
sigtelike  beeld  van  die  voorgeskiedenis  van  hierdie 
gemeente:2) 

Op  9 September  1910  het  C.  L Engelbrecht  sy 
plaas  in  die  distrik  Standerton  reeds  verkoop  en 
hom  hier  op  die  plaas  Boschbult,  aan  die  Brakspruit 
kom  vestig.  Hy  was  die  tweede  oudste  seun  van 
G.  J.  Engelbrecht  'n  ouderling  van  Trichardtsfontein, 
wie  tydens  die  stormagtig  tydperk  na  die  Kerkver- 
eniging,  appél  aangeteken  het  vir  die  behoud  van 
die  kerk  eiendomme  daar.  Nog  voor  die  einde  van 
daardie  jaar  was  wyle  Ds.  Van  der  Horst  van  die 
N.  G.  Gemeente  Wolmaransstad,  met  huisbesoek 
in  die  omgewing  van  Rostrataville.  By  sy  terugkeer 
op  Wolmaransstad  het  hy  sonder  versuim  wyle  Ds. 

K.  T.  van  den  Heever,  toenmalige  predikant  van  die 
Ned.  Hervormde  gemeente,  gaan  gelukwens  dat 
hy  eindelik  'n  ouderling  gekry  het  vir  daardie  om- 


'n  Oorsig  oor  die  vroeë  geskiedenis  sien  soos 
volg  daaruit: 

1910  — (omstreeks)  — Skool  opgerig  (eerste 

skoolhoof  T.  G.  Osler). 

1911  — Spoorlyn  tot  hier  (geopen)  en  1916  ver- 

leng  tot  Pudimoe  oor  Schweizer  Reneke. 

1912  — Stigting  van  N.  H.  of  G Kerk  gemeente. 

Hofsittings  begin  hier  deur  Magistraat  van 
Lichtenburg  en  die  eerste  Polisiestasie  hier 
gebou  (van  hout  en  sink) 

1913  — Ou  Dorp  is  opgemeet  deur  landmeter  A.  C. 

Parry  en  in  1914  geregistreer. 

1915  — Eerste  erwe  opgeveil  — pryse:  £5.0.0,- 

£10.0.0.  deur  Vrederegter  van  Migdol  (des- 
tyds  bekend  as  Poortjie). 

1916  — Noord-Wes  Kooperasie:  Tak  hier  geopen. 

1920  — Gesondheidskomitee  — 8 lede  — voorsit- 

ter:  Max  Michaelis;  sekretaris:  J.  A.  van 
Zyl.  (As  eerste  „Dorpsraad’'). 

1921  — Eerste  vertoë  vir  grond  vir  'n  voetbalveld 

en  vir  tennisbane. 

Eerste  vertoë  om  'n  Magistraatsdistrik  te 
kry. 

Vertoë  aan  Administrateur  vir  fondse  om 
hier  'n  hospitaal  te  bou. 

Grond  vir  lokasie  en  Kerk  aangewys. 

1922  — N.  H.  Kerk  gemeente  hier  gestig.  Ds.  P.  J. 

J.  Venter  eerste  leraar  — 1923. 

Die  dorp  Delareyville  is  vernoem  na  die  vegter 
en  krygsman  Generaal  Koos  Delarey,  ,,die  Leeu  van 
Wes-Transvaal".1) 


yae  die  Gemeente 


gewing.  Een  van  die  heel  eerste  sakies  wat  die 
broeder,  C.  L.  Engelbrecht  aangepak  het  was  om 
uit  te  vind  waar  die  naaste  Hervormde  Kerk  was. 
In  daardie  tyd  het  die  lidmate  vanaf  Rostrataville 
tot  by  Ottosdal  onder  die  gemeente  Wolmaransstad 
geval.  Hy  het  ook  dadelik  'n  begin  gemaak  om  die 
Hervormde  lidmate  op  te  soek  en  op  te  spoor. 
Meeste  mense  kon  nie  direk  sê  of  hulle  aan  die 
Hervormde  Kerk  behoort  nie.  Maar  wanneer  die 
naam  van  die  predikant  genoem  is,  kon  hulle  sê  wie 
hulle  predikant  is.  So  kon  darem  afgelei  word  aan 
watter  Kerk  hulle  behoort.  Baie  van  die  inwoners 
het  nie  veel  van  Kerksake  geweet  nie.  Hulle  het  bv. 
gevra  hoe  'n  predikant  lyk  en  wat  'n  kansel  is.  Van- 
dat  ouderling  Engelbrecht  in  April  1911  in  sy  amp 
bevestig  is,  het  hy  met  intensiewe  bearbeiding  begin. 
(Vanaf  1912  is  hy  met  sy  diaken,  saam  met  ouder- 
ling  D.  R.  van  Vuuren  en  sy  diaken  oorgeplaas  saam 
met  die  lidmate  in  hulle  wyke  van  Wolmaransstad 
gemeente  na  Lichtenburg  gemeente,  sonder  om  weer 
verkies  te  word  ’).  Sedert  daardie  tyd  is  daar  gesorg 

Oudl.  en  mev.  C.  L.  Engelbrecht,  wat  sedert  1911  'n  leidende 
rol  gespeel  het  in  die  omgewing. 


vir  gereelde  wyksdienste,  tweekeer  per  maand.  Ou- 
derling  Engelbrecht  het  ook  dikwels  vir  wyle  ouder- 
ling  Nicolaas  van  Rensburg — Oom  Nicolaas  Siener — 
van  Wolmaransstad  gevra  om  'n  diens  te  kom  waar- 
neem.  Die  jongmense  is  ook  saamgeroep  vir  kate- 
getiese  opleiding.  Hy  het  ook  onverwyld  begin  mst 
die  organisering  van  die  viering  van  Dingaansdag, 
soos  dit  toe  nog  bekend  was.  Die  groot  doringbome 
by  Rostrataville  was  die  aangewese  plek. 

Die  Stigtmg  vao  die 

ln  Januarie  1912  het  daar  sekere  grenswysi- 
gings  plaasgevind  tussen  die  gemeente  Wolmarans- 
stad  en  Lichtenburg  waardeur  sekere  gedeeltes  wat 
eers  onder  Wolmaransstad  geval  het,  van  toe  af 
onder  die  gemeente  Lichtenburg  sou  val.  (Die  wyke 
Doornbult,  Bosbult  en  Welgevonden  — soos  hulle 
in  1953  daar  uitgesien  het.4) 

Hierdie  grenswysigings  is  aangebring  met  die 
eintlike  doel  dat  rondcm  Delareyville  'n  selfstandige 
gemeente  moes  ontwikkel.  Dit  sou  egter  eers  tien 
jaar  later  tot  verwerkliking  kom.  Nog  op  die  sitting 
van  die  Westelike  Ring  te  Venterdorp,  op  18  April 
1921  is  die  volgende  standpunt  aangeneem:  ,,De  La 
Rey,  'n  Kerkplaats  van  Lichtenburg,  kan  niet  aan- 
spraak  maken  op  Consulentbediening,  tenzij  de  volle 
Consulents  kosten  worden  betaald."  Ingedien  deur 
die  scriba  — Ds.  Erasmus.  Daar  is  ook  besluit: 
„ln  die  geval  zal  de  Predikant  van  Makwassie  con- 
sulent  wezen  van  De  La  Rey."5) 


Van  daardie  tyd  af,  is  ook  buite  nagmale  op 
Delareyville  gehou,  wat  die  deurbraak  gegee  het  tot 
die  vorming  van  'n  selfstandige  gemeente  ongeveer 
tien  jaar  later.  Oudl.  C.  L.  Engelbrecht  (seun)  skryf 
soos  volg  oor  daardie  vroeë  dienste:  „ln  die  begin  is 
die  eredienste  in  die  goedereloods  gehou.  (By  die 
Spoorwegstasie) . Die  kerkraad  het  van  die  stoot- 
waentjies  'n  verhoog  gemaak  wat  sou  dien  as  'n 
preekstoel.  Op  'n  Saterdagmiddag  by  geleentheid 
van  'n  voorbereidingsdiens,  het  wyle  Ds.  Vermoo- 
ten,  wat  natuurlik  baie  ernstig  kon  word,  effens 
vinnig  na  vore  beweeg.  Een  van  die  trollies  het  mee- 
gegee.  Ds.  Vermooten  het  beslis  ’n  bietjie  geskrík 
en  vinnig  agteruitbeweeg.  Vir  ons  kinders  was  dit 
'n  grap." 

Later  is  die  Departement  van  Onderwys  genader 
en  vergunning  is  toe  verkry  om  in  die  ou  Laerskool 
dienste  te  hou.  Oor  die  dienste  in  die  ou  skooltjie 
skryf  mev.  Grimbeek  soos  volg:  ,,Toe  in  1914  is 
die  eerste  kinders  gedoop  deur  Ds.  J.  Kuhn,  onder 
wie  die  dogter,  Maria  Catharina,  tweede  kind  van 
my  broer  Marthinus  S.  Engelbrecht  (wie  ook  later 
in  dieselfde  gemeente  24  jaar  lank  as  ouderling  ge- 
dien  het).  In  1915,  dit  was  Aprilmaand,  is  die  eerste 
jong  lidmate  daar  aangeneem,  onder  wie  ek  self 
was.  Pa  was  ouderling  vir  katkisasie.  Ds.  Kuhn 
was  toe  weg  op  oorlog  en  Pa  het  gelukkig  Ds. 
P.  W.  Ennis  van  Klerksdorp  gekry  om  die  nagmaal 
te  kom  bedien  en  die  aanneem  en  voorstel  van  die 
lidmate." 

Die  predikante  wat  in  daardie  vroeë  dae  hier 
dienste  gelewer  was  o.a.  Di.  S.  Vermooten,  P.  J. 
Ebersohn,  J.  J.  Kuhn,  K.  T.  van  den  Heever,  S.  J. 
Strydom.  Naas  die  Goederloods  en  skooltjie,  is 
dienste  ook  gehou  in  'n  geleende  sinkgebou  wat 
aan  die  N.  H.  of  G.  gemeente  behoort  het. 

Die  selfstandigwording  van  die  gemeente  Dela- 
reyville  het  nie  gou  geskied  nie.  Die  mense  het 
daardie  jare  moeilike  tye  belewe  en  die  meeste  van 
die  lidmate  het  'n  moeilike  bestaan  gemaak.  Die 
Kerkraad  in  hierdie  gebied  was  ywerig  in  hulle  werk 
en  het  alles  gedoen  vir  die  vooruitgaan  van  die  ge- 
meente.  Menslik  gesproke  is  daar  baie  danke  aan 
hulle  baanbrekerswerk.  Ook  hier  het  die  Heer  van  die 
Kerk  voorsien. 

Gemeemte  Delareyville 

By  die  volgende  Ringsitting,  gehou  te  Zwart- 
ruggens  op  10  April  1922  het  die  afstigting  toe  ter 
sprake  gekom:  „Aan  de  orde:  Afstichting  van  Dela- 
rey,  vroeger  't  Zuidwestelike  deel  van  de  Gemeente 
Lichtenburg,  tot  'n  zelfstandige  Gemeente,  in  kom- 
binatie  met  Lichtenburg.  Bij  monde  van  Ds.  Venter 
wordt  de  zaak  toegelicht  en  aangezien  de  grenslijn 
kwesties  gereeld  zijn,  wordt  het  aan  de  Ringskom- 
missie  opgedragen  tot  stichten  over  te  gaan."6) 

Aangaande  die  stigting  berig  Ds.  P.  J.  J.  Venter 
soos  volg:  „Op  22  April  1922  is  die  gemeente  van 
Lichtenburg  afgestig  deur  my  as  Ringskriba  en 
die  Ringskommissie-ouderlinge  A.  J.  G.  Oosthuizen 
(Potchefstroom)  en  K.  N.  de  Kock  (Ventersdorp). 
Van  Wolmaransstadgemeente  is  die  afdeling  B ak- 
spruit  afgestaan. 


5 


DÍ8  stigting  het  plaasgevind  in  die  ou  skoolgebou 
en  ek  is  aangewys  as  Delarey  se  eerste  Konsulent. 
Toe  was  die  gemeente  so  om  die  200  lede  sterk. 
Van  die  eerste  Kerkraadslede  herinner  ek  my  nog: 
Oudll.  Jannie  du  Toit,  H.  H.  (Mias)  Nieuwoudt, 
T.  F.  J.  Steyn,  C.  Albas,  Christiaan  P.  Grobler,  J. 
Grimbsek,  Louw  Engelbrecht,  J.  B.  Rudolph,  Petrus 
Oosthuizen  en  Johannes  le  Grange.  Met  die  loop 
van  tyd  het  ander  bygekom  deur  uitbreiding  of  be- 
dankings  soos  Theunie  Badenhorst,  Andries  Pre- 
torius,  Allie  Pretorius,  oom  Koos  Wolfaardt,  W.  Ba- 
denhorst,  Chris  Dreyer,  S.  H.  Barnard,  F.  Rauten- 
bach  en  Jan  Pretorius.” 

Ds.  Venter  berig  verder  dat  wat  vir  hom  van 
daardie  vroeë  dae  hoofsaak  bly  is:  „ . . die  feit  dat 
daar  altyd  hartlike  samewerking,  voorbeeldige  ywer, 
en  aansteeklike  toewyding  was. 

Opkomste  met  Nagmaal  en  Wyksdienste  was 
feitlik  voltallig  en  op  elkeen  kon  gereken  word.7) 

In  hierdie  verband  het  Ds.  Venter,  as  skriba  van 
die  Ring,  aan  die  Kommissie  van  die  Algemene  Kerk- 
vergadering  soos  volg  kennis  gegee: 

P.K.  BUS  93, 
LICHTENBURG. 

26/4/22. 

De  Wel  Eerwaarde  Heer  Ds.  JAC.  v.  BELKUM, 
Scriba:  Algemene  Commissie, 
der  NED.  HERV.  KERK.  Z.A., 
HEIDELBERG. 

Wel  Eerwaarde  Heer, 

Ik  heb  de  eer  U Wel  Eerw.  mits  dezen  kennis 
te  geven  van  de  Stichting  tot  'nzelfstandige  Ge- 
meente  v/d  Ned.  Herv.  Kerk,  van  DELAREY,  (vroe- 
ger  de  westelike  afdeling  van  Ned.  Herv.  Gem. 
Lichtenburg.)  Door  de  Commissie  van  de  Westelike 
Ring,  krachtens  opdracht  van  die  Ring  in  hare  Zitting 
te  Zwartruggens  op  de  lOde  dag  van  April  1922. 

De  afstichting  is  geschied  te  Delarey  op  de 
22ste  dag  van  April,  ’22,  onder  de  volgende  voor- 
waarden:  Vervat  in  'n  uittreksel  van  de  notulen  van 
'n  vergadering  v/d  Kerkraad  van  de  Ned.  Herv. 
Gem.,  op  18  Junie  1921,  hierbij  ingesloten,  indien 
vereist. 

Hopende  hiermee  aan  de  eisen  van  de  Wet  vol- 
daan  te  hebben,  heb  ik  de  eer  mij  te  noemen,  Wel 
Eerwaarde  heer,  met  de  meeste  Hoogachting, 

Uw  Broeder  in  Christus, 
Scriba:  Westelike  Ring. 

Met  die  afstigting  het  Lichtenburg  die  kerkerwe 
as  bruidskat  aan  die  afgestigte  gemeente  geskenk. 
'n  Kommissie  onder  leiding  van  ouderling  Christiaan 
Engelbrcht  het  vroeër  die  grond  aangekoop  wat  tot 
vandag  toe  dien  as  kerkplein  en  waarop  die  huidige 
kerkgebou  wat  in  1953  voltooi  is,  nog  staan.8) 

So  is  daar  dus  tot  die  stigting  van  die  gemeente 
oorgegaan  onder  baie  moeilike  omstandighede.  Dit 
was  'n  tyd  van  armoede;  die  lidmate  het  ver  uitme- 
kaar  gewoon  en  die  distrik  self  was  maar  nog  yl 
bevolk.  Wyle  ouderling  Jannie  van  der  Merwe  het 
meegedeel  dat  sy  diakenswyk  — voor  afstigting  — 
gestrek  het  van  Gerdau  oor  Biesiesvlei  tot  by  Geys- 
úorp,  oor  Bulpan  tot  by  Delareyville.  Wat  die  ere- 
dienste  betref,  was  selfs  die  Nagmaalsvierings  nog 
baie  ongereeld.  Dikwels  kon  vooruit  geen  vaste 
reëlings  getref  word  nie,  omdat  daar  eers  vasge- 
srel  moes  word  wanneer  'n  predikant  beskikbaar 
sou  wees  vir  die  doel.9) 


Die  kombinasie  met  Lichtenburg  was  egter  van 
korte  duur.  Dit  blyk  uit  die  notules  van  die  kerkraad 
van  Delarey,  waaruit  ons  'n  paar  uittreksels  maak: 
Vergadering  gehou  op  die  3de  Maart  1923: 

12.  Aanneming  beroep  Ds.  G.  E.  Alers. 

De  afgevaardigden  naar  Lichtenburg  geven  in- 
lichting  omtrent  het  beroepen  van  Ds.  Alers 
voor  Lbg  (Lichtenburg  — PAG)  en  Delareyville. 
Per  brief  van  19/2/23  geeft  Z/Eerw.  Ds.  Alers 
kennis  aan  de  kerkeraad  dat  hij  het  beroep 
heeft  aangenomen.”10) 

Op  grond  hiervan  het  Delarey  'n  beskrywings- 
punt  na  die  Ringsvergadering  gestuur  waarin  gevra 
is  dat  'n  nuwe  predikant  ook  in  die  gekombineerde 
gemeente  bevestig  moet  word,  wat  op  die  Ring- 
sitting  van  April  1923  te  Lichtenburg  vir  kennisge- 
wing  aangeneem  is.11) 

Voordat  dit  egter  kon  kom  tot  die  bevestiging 
van  Ds.  Alers  ook  in  Delareyville,  is  die  kombinasie 
Lichtenburg:  Delarey  verbreek.  Op  dieselfde  kerk- 
raadsvergadering  waar  die  verslag  van  die  Rings- 
vergadering  bespreek  is,  wat  o.a.  die  verbreking 
van  die  kombinasie  goedgekeur  het,  is  op  aandrang 
van  die  gemeentevergadering  besluit  om  te  beroep 
en  het  die  keuse  op  ,,de  heer  P.  J.  J.  Venter”  geval. 
(Die  kerkraad  se  vergadering  het  om  1 uur  nm.  'n 
aanvang  geneem  — daarop  is  die  Ringsverslag  be- 
spreek;  dit  is  onderbreek  vir  die  voorbereidingsdiens 
en  Gemeentevergadering  — op  dié  vergadering  is 
opdrag  gegee  dat  die  kerkraad  'n  eie  predikant  moet 
beroep,  na  verneem  is  dat  ,,de  bestaande  Kombina- 
tie  tussen  Lichtenburg  en  Delarey  sinds  14  April 
1923  voor  goed  heeft  opgehouden  te  bestaan.” 
Daarna  het  die  kerkraadsvergadering  voortgegaan.) 
Dit  het  plaasgevind  op  Saterdag  5 Mei  1923  in  die 
Ned.  Herv.  of  Geref.  Kerk,  Delareyville.12) 

BLYDSKAP  OOR  EIE  PREDIKANT 

Dat  hierdie  jong  gemeente  hom  verheug  het 
omdat  hy  'n  eie  predikant  verkry  het  blyk  duidelik 
uit  die  berig  wat  daaroor  opgestuur  is  na  die  „Die 
Hervormer”: 

„Kerkviering  Delarey  op  27  en  28  Oktober  1923 

Deze  dagen  waren  voor  deze  jonge  Hervormde 
Gemeente  als  dagen  op  de  Berg  der  Verheerliking 
vanwege  de  gewichtige  verrigtingen  die  er  op  die 
dag  plaats  vonden.  Op  Saterdag  morgen  10  uur 
trad  ons  Eerw.  Konsulent,  Ds.  Alers  op,  met  de 
bevestiging  predikasie  uit  2 Tim.  2:19  en  4:1-5 
waarmede  Eerw.  leraar  Ds.  P.  J.  J.  Venter  in  de 
gemeente  bevestigd  werd. 

11  uur  had  ons  'n  kleine  bazaar  die  £85.8.8  op- 
bracht. 

Om  3 uur  voorbereiding  en  uit  Matth.  10:17 
bevestiging  van  ses  kerkraadsleden;  3 ouderlingen: 
J.  du  Toit,  L.  Steyn,  A.  Dreyer  en  3 diakene:  T.  Smit, 
J.  Grimbeek  en  J.  Legrange. 

's  Avonds  half  acht  trad  onze  leraar  Ds.  P.  J.  J. 
Venter  in  de  nieuwe  gemeente  op  met  'n  predikasie 
en  las  Rom.  8:8  en  nam  zijn  tekst  Hand.  9:6  en 
preekt  met  algemeen  aantrekkingskracht. 

Zondag  morgen  om  10  uur  vierden  wij  Heilig 
Avondmaal.  Ds.  Alers  las  Ps.  93  en  sprak  over  Ps. 
73:16.  De  tafels  werden  door  beide  leeraren  bediend. 

Om  2 uur  ’s  middags  trad  Ds.  Venter  op  met 
Gen.  32:31. 

Drie  kinderen  werden  gedoopt  door  Ds.  Alers. 
's  Avonds  half  zeven  trad  Ds.  Venter  voor  de  laaste 
keer  op. 

Al  hadden  niet  veel  leeraren  met  die  grote  week, 
opgekomen  toch  had  Ds.  Alers,  met  zijn  grote  be- 
kwaamheid  alles  zeer  goed  gedaan.”14) 

Na  die  besluit  om  kerk  te  bou  word  daar  hulp 
gevra  in  die  hele  kerk: 

,,Die  gemeente  Delarey  is  die  jongste  Trans- 
vaalse  dogter  van  die  Ned.  Herv.  Kerk  van  Afrika, 
en  is  gestig  met  die  oog  op  die  noodsaaklike  be- 
arbeiding  van  die  verwaarloosde  en  verstrooide 
,,huisgenoten  des  geloofs''  wat  vir  jare  in  die  vlak- 
tes  van  die  Westelike  uithoek  van  die  Transvaal  aan 
hulle  self  oorgelaat  was.  Vele  van  hulle  het  lang- 
samerhand  aan  ander  kerkgenootskappe  aangesluit, 
om  maar  Gods  Woord  te  hoor  en  die  kerklike  voor- 
regte  te  hê."15) 

Hieroor  skryf  ds.  Venter  self  soos  volg:13) 

Ek  het  Delareyville  eerstemaal  gesien  in  Desem- 
ber  1917  toe  ek  per  trein  daar  aangekom  het  en  per 
perdekar  vervoer  is  na  Doornbult  om  as  spreker  met 
die  Dingaansfeesviering  daar  op  te  tree.  Die  tweede 
keer  was  in  Oktober  1918  toe  Ds.  P.  J.  Ebersohn 
my  saamgeneem  het  om  die  Gemeente  toe  te  spreek. 
My  beurt  was  die  Saterdagaand  tydens  die  Ge- 
meentevergadering.  Ek  het  my  tyd  verdraai  by 
vriende  wat  ek  daar  ontmoet  het,  onder  die  indruk 
dat  die  gemeentevergadering  vooraf  gaan  en  my 
toespraak  aan  die  end  kan.  Ds.  Ebersohn  besluit 
toe  sonder  my  wete  dat  ek  eerste  moet  praat  en 
so  staan  hulle  toe  vir  my  en  wag  en  was  ek  tien 
minute  laat.  Ds.  Ebersohn  het  my  'n  vaderlike  ver- 
maning  gegee  om  nooit  weer  vir  'n  kerkdiens  laat 
te  kom  nie,  en  ek  het  dit  sodanig  teharte  geneem 
dat  dit  ook  nooit  weer  in  al  my  diensjare  gebeur  het 
nie. 

Delareyville  se  lidmate  het  destyds  bediening 
gekry,  nie  as  ’n  selfstandige  gemeente  nie,  maar  as 
'n  Wyk  van  Lichtenburg,  want  die-  lidmate  het  ge- 
woon  tot  by  die  spoorlyn  tussen  Mafeking  en  Vry- 
burg,  en  om  hulle  tegemoet  te  kom,  het  die  Kerkraad 
van  Lichtenburg  besluit  om  (ek  meen)  tweemaal 
per  jaar  daar  die  Sakramente  te  bedien. 

Ek  meen  die  dorp  is  geproklameer  in  1916  en 
het  die  Kerkraad  van  Lichtenburg  daar  'n  aantal 
,,erwe"  vir  kerklike  doeleindes  gekoop,  onder  lei- 
ding  van  die  destydse  Oul.  Skriba  A.  H.  Klazinga, 
bygestaan  deur  Oudl.  J.  F.  Du  Toit  (Oom  Jannie) 
en  sy  diaken  W.  J.  Kamffer  van  die  Wyk  ,,Delarey." 

Op  18  Junie  1921  is  ek  deur  Ds.  D.  F.  Erasmus 
Snr.,  destyds  van  Ventersdorp,  georden  op  Lichten- 
burg  en  sover  as  ek  my  kan  herinner  was  ses 
Kerkraadslede  teenwoordig  uit  die  kontrei  wat  later 
die  Gemeente  Jachtkraal,  Oom  Jc.  (Jannie)v.d. 
Merwe  van  Baberspan,  diakens  W.  J.  Kamffer,  Pe- 
trus  Oosthuizen  en  C.  J.  Smit.  Met  die  Ringsver- 
gadering  van  die  ou  geliefde  ,,Westelike  Ring",  ge- 
hou  op  Zwartruggens  in  April  1922,  is  ek  gekies  as 
Skriba.  Op  daardie  vergadering  was  o.a.  teenwoor- 
dig  Diaken  W.  J.  Kamffer  van  Wyk  Delarey  en  is 
op  versoek  van  die  Kerkraad  van  Lichtenburg,  wat 
verteenwoordig  was  deur,  naas  diaken  Kamffer, 
Oudl.  F.  G.  A.  (Oom  Frits)  Wolmarans,  besluit  om 
'n  Gemeente  op  ,,Delarey"  te  stig. 


Ds.  P.  J.  J.  Venter,  eerste  predikant  van  die  gemeente.  In 
1971  sy  50-jarige  ampsjubileum  gevier. 


Die  Ringskommissie-ouderlinge  A.  J.  G.  Oost- 
huizen  en  K.  N.  de  Kock  is  saam  met  my  as  Skriba 
van  die  Ringskommissie  opdrag  gegee  om  die  Ge- 
meente  te  gaan  stig,  wat  plaasgevind  het  op  22 
April  1922  in  die  plaaslike  skoolsaal.  Ek  het  al  in 
1921  Oktober  daar  Nagmaal  gaan  bedien  en  reeds 
die  omgewing  klaar  huisbesoek  gegee.  Eienaardig 
genoeg,  omdat  ek  graag  by  die  verste  end  wou  be- 
gin  en  informasie  ontvang  het  dat  in  die  omgewing 
van  Schweizer  Reneke  lidmate  van  ons  Kerk  woon, 
het  ek  my  per  trein  daarheen  begewe  en  met  die  me- 
ning  volgens  afspraak  om  lidmate  daar  te  ontmoet, 
het  ek  as  'n  brief  sonder  adres  daar  op  die  stasie  ge- 
staan.  Ek  besluit  toe  om  besoek  by  destyds  Ds. 
Eybers  van  die  N.  H.  of  G.  kerk  te  gaan  aflê  en  te 
vra  na  lidmate  van  die  Ned.  Herv.  Kerk.  Hy  het  my 
baie  vriendelik  en  broederlik  ontvang,  herberg  aan- 
gebied  en  my  by  lidmate  van  die  Ned.  Herv.  Kerk 
gebring,  wat  tydelik,  onder  sy  arbeid  geressorteer 
het.  O.a.  tref  ek  toe  die  Familie  H.  Kotzee  uit  Wol- 
maransstad  daar  aan.  Omdat  dit  op  'n  naweek  was, 
het  Ds.  Eybers  my  versoek  om  die  e.k.  Sondagaand 
die  Diens  vir  hom  waar  te  neem.  Na  afloop  van  die 
Diens  het  Diaken  W.  J.  Kamffer  en  Oom  Jannie 
Nortjé  (destyds  woonagtig  op  Vanaardesdam)  daar 
opgedaag  en  het  ons  besluit  om  die  anderdag  op 
reis  te  gaan,  die  Wyk  Delarey  van  die  Suidekant 
af  in.  Oom  Japie  is  terug  na  sy  huis  en  diaken 
W.  J.  Kamffer  met  my  op  die  Vryburgpad  tot  by 
„Kiekiedroog"  (vermoedelik  afgelei  van  „Keeltjie- 
droog”,  omdat  die  wêreld  daar  tussen  die  „Mor- 
kaanse  rante"  destyds  nog  nie  baie  boorgate  gehad 
het  nie  en  water  skaars  was).  Daar  het  ons  die 
Vryburgpad  regs  verlaat  en  by  'n  lidmaat  van  Wol- 
maransstad,  Br.  Van  Wyngaardt  aangedoen.  Maar 
hy  het  besluit  om  by  die  N.  H.  of  G.  Kerk  te  bly  en 
so  is  ons  toe  oor  Bloubosput,  by  die  vader  van 
Diaken  Kamffer  langs  na  Blesbokfontein,  wat  ek 
toe  vir  die  eerstemaal  sien,  end  Julie  1921.  Dit  was 
'n  koue,  renerige  aand  en  die  jong  predikant  en  sy 
diaken  was  nieteenstaande  hulle  kerklike  status, 
half  verkluim  en  deur  'n  geniepsige  „misreëntjie" 

tameiik  deurnat.  Die  goeie,  deugsame  Tant'  Annie 
Kamffer  het  vir  die  verkluimde  Voorganger  'n  lekker 
sitplek  by  'n  warm  koolstoof  gegee  om  tot  verhaal 
te  kom,  want  sy  kakebene  wou  nie  mooi  funksio- 
neer  van  die  koue  nie  en  hy  het  die  herinneringe  aan 
sy  kinderdae  en  hoe  lekker  mens  by  'n  „es"  of 
stoof  kan  warmmaak,  nog  nie  vergeet  nie. 

Maar  in  die  gasvrye  huis  was  nog  'n  inwoner,  of 
liewers  by  die  huis  'n  „werfbewoner’'  wat  ook  aan- 
gename  herinneringe  van  'n  warm  stoof  gehad  het, 
n.l.  ’n  hoenderhen,  wat  as  ,,hanskuiken"  haar  gereg- 
tig  geag  het  op  al  die  kinderlike  voorregte  van  daardie 
huis,  ook  die  reg  van  warmmaak  by  die  stoof,  want 
in  die  houtkas  naas  die  stoof  het  sy  haar  lêplek  ge- 
maak  toe  sy  haar  mondige  jare  bereik  het.  So  kom 
die  jong  predikant  toe  net  langs  die  houtkis  by  die 
stoof  tot  ruste  en  droogmaakgenot.  Om  die  ver- 
warming  en  droogmaakproses  te  verhaas,  wou 
Tant'  Annie  'n  stuk  hout  uit  die  kas  haal.  Op  daar- 
die  moment  was  die  hoenderhen  in  diepe  gepeins 
oor  'n  kritieke  situasie  van  eierlê  en  g'n  ordentlike 
hoenderhen  sal  dit  ooit  verdra  dat  die  fondamente 
onder  haar  uitgehaal  word  nie.  Met  'n  oorverdowen- 
de  geskreeu  van  protes  vlieg  sy  uit  die  houtkas, 
beland  op  die  vuurwarm  stoof,  vlieg  terug  binne 
die  gesig  van  die  predikant,  wat  nog  nie  geleer  het 
om  'n  vertoornde  hoenderhen  te  beheer  nie,  op  sy 
skoot,  weer  deur  die  gesig,  tussen  die  grypende 
hande  van  die  huismoeder  deur,  op  die  vloer,  weer 
terug  kastoe,  weer  tussen  die  hande  van  die  teo- 
loog  deur  oor  die  onderdeur  na  buite,  . . al  die  tyd 
onder  protes  met  die  skrilstem  van  die  spreekwoor- 
delike  Tant'  Gjeesie,  as  sy  by  Huisgodsdiens  pro- 
beer  „Alt”  sing  by  Ges.  49.  Onnodig  om  te  sê, 
dat  van  Huisbesoek  het  daar  die  aand  nie  veel  ge- 
kom  nie.  Dit  moes  wag  vir  die  anderdagmóre  om 
eers  die  hoenderhen  geleentheid  te  gee  om  haar 
afsprake  na  te  kom  met  die  houtkas. 

Die  volgende  dag  is  ons  met  huisbesoek  deur 
die  Wyk  Blesbokfontein,  wat  gestrek  het  vanaf 
Van-Aardesdam  tot  Leeukop-Kameelstasie. 

Die  volgende  huisbesoek  was  'n  sekere  Wyk, 
waar  elke  huis  heelwat  kinders  gehad  het.  Ek  kon 
nie  help  om  my  blydskap  daaroor  te  kenne  te  gee 
nie,  as  'n  goeie  toekoms  vir  die  Kerk.  Maar  toe  Tant' 
Annie  Kamffer  van  die  groot  huisgesinne  hoor,  was 
haar  kommentaar  met  'n  goedige  glimlag:  Ja,  do- 
minee,  dis  goed  vir  die  Kerk  as  mense  elke  jaar  'n 
kind  het  en  nog  een  in  die  winter  ook! 

Ek  het  hier  stilgestaan  by  een  enkele  Wyk,  maar 
dit  was  die  gees  wat  oorsaak  was  dat  ’n  predikant 
letterlik  verlief  op  die  Gemeente  gemaak  het  en  sy 
werk  aangenaam.  Dit  was  orals  gasvryheid,  blye 
offervaardigheid,  voorbeeldige  opoffering  en  saam- 
horigheidsgevoel,  soos  ’n  huisgesin. 

Die  Gemeente  is  afgestig  onder  die  Naam  Ned. 
Herv.  Gemeente,  ,,Delarey."  Ek  vermoed  met  die 
loop  van  die  tyd  en  onder  invloed  van  die  dorps- 
naam  het  dit  later  „Delareyville”  geword.  Miskien 
sou  dit  goed  wees  as  dit  nie  reeds  gedoen  is  nie, 
om  die  naamsverandering  bywyse  van  'n  besluit  van 
'n  gemeentevergadering  vas  te  lê,  want  mens  weet 
nooit  wanneer  daar  omstandighede  ontstaan  wan- 
neer  die  wettige  naam  moet  geld  nie. 

Aanvanklik  het  die  gemeente  dienste  ontvang 
in  die  skoolsaal.  Die  eerste  Kerkraad,  gekies  by 
stigting,  was:  Oudll.  T.  F.  J.  Steyn,  J.  Pretorius, 

R.  J.  v.  Vuuren,  J.  F.  du  Toit,  H.  H.  Nieuwoudt 


en  diakens  P.  S.  Oosthuizen,  J.  Grimbeek,  C.  J.  Smit, 
W.  J.  Kamffer,  W.  du  Toit.  Skriba-Kassier:  C.  Alblas, 
Koster:  Johannes  le  Grange. 

Die  opgawe  vir  die  Almanak  (eerstemaal  1923) 
meld  van  451  siele,  201  lede  6 aangeneem,  13  ge- 
doop,  ingekom  met  attestasie  1. 

Daar  is  daadlik  beginne  praat  oor  kerkbou  en 
elke  nagmaalsviering  het  die  gemeente  vrywillig 
iets  vir  verkoop  aangebied  (vrywillige  „basaar", 
soos  die  verkopings  toe  graag  genoem  was.) 

Toe  ek  in  1923  (Oktober)  daarheen  beroep  is, 
het  die  kombinasie  met  Lichtenburg  opgehou  en  sou 
die  gemeente  vir  die  eerstemaal  self  en  alleen  'n 
predikant  onderhou,  en  dit  met  rondom  200  lidmate, 
sonder  kerk  of  pastorie.  Die  plaaslike  N.  H.  of  G. 
Kerkraad  was  toe  so  goedgunstig  om  hulle  eerste 
Kerksaal  aan  ons  af  te  staan  vir  Dienste.  Toevallig 
was  daardie  Gemeente  sonder  'n  staande  predikant 
en  het  hulle  alleen  elke  kwartaal  met  bediening  van 
die  konsulent  Ds.  P.  Swart  van  Ottosdal  van  hulle 
kerkgebou  gebruikgemaak  en  kon  ons  die  gebou 
vryelik  gebruik.  Ek  het  destyds  g’n  ryding  gehad  nie 
en  as  daar  berigte  kom  van  siekte  of  begrafnisse 
uit  die  buitewyke,  dan  het  die  Oudl.  van  die  N.  H.  of 
G.  gemeente  hulle  gemeentelike  motorkar,  'n  Willys, 
aan  my  toevertrou  om  die  nodige  te  gaan  doen  en 
het  die  plaaslike  Oudl.  Oom  Nicolaas  Grobler  saam- 
gery  en  my  dan  versoek  om  by  daardie  geleendheid 
ook  besoek  in  daardie  omgewing  af  te  lê  by  lidmate 
van  daardie  Kerk  waar  daar  pastorale  hulp  nodig 
was.  Oom  Nicolaas  Grobler  voornoemd  was  selfs 
ons  „voorsinger"  by  die  gebruikmaking  van  daardie 
kerkgebou  tussentyds.  Ons  sal  ook  steeds  daardie 
broederlike  hulpvaardigheid  in  dankbare  gedagtenis 
hou. 

Die  saak  van  kerkbou  het  bestaan  as  van  die 
allereerste  belang  en  tydig  en  ontydig  is  daaroor  ge- 
praat  en  beplan.  Maar  dit  was  die  tyd  van  ,,droogíe 
en  sprinkhane"  en  die  getal  lidmate  was  beklem- 
mend  klein.  My  salaris  destyds  was  die  groot  som 
van  £200  per  jaar  en  dit  het  ek  nie  altyd  in  kontant 
gekry  nie,  soms  is  ’n  sak  mielies  teen  5/-  in  die 
kwitansieboek  aangeteken  as  ,,predikantsalaris." 
Maar  ek  het  met  daardie  onderhoud  beter  uitgekom 
as  met  groter  traktement  in  later  jare.  Want  des- 
tyds  het  byna  niemand  besoek  by  die  pastorie  kom 
aflê  sonder  ,,iets  vir  die  pastoriemense"  nie.  Die 
eerste  pastorie  was  dan  ook  'n  klein  woonhuisie 
met  erf  wat  aangkoop  was  en  so  doenlik  moontlik 
bewoonbaar  vir  daardie  doel  gemaak  is  deur  Oudl. 
Jannie  du  Toit  en  koster  Le  Grange.  Daar  was  ge- 
lukkig  'n  sterk  boorgat  en  ons  kon  'n  paar  hoen- 
dertjies  aanhou  en  daarvoor  het  die  mielies  hierbo 
genoem,  handig  ingekom.  Die  genoemde  pastorie 
is  kontant  gekoop  deur  'n  verkoping  elke  Nagmaal 
te  hou.  Daarna  moes  op  dieselfde  wyse  fondse  in- 
gesamel  word  vir  kerkbou.  Ons  het  deur  middel  van 
die  offisiële  Kerkblad  Die  Hervormer  'n  pleitoproep 
om  hulp  gemaak,  maar  die  resultaat  was  presies 
nul  pennies!  En  nie  eens  'n  briefie  van  simpatie  nie! 
Dis  toe  dat  ek  die  gemeentetjie  aangespreek  het 
by  'n  nagmaalsgeleendheid:  „Die  God  wat  vir  Sy 
volk  'n  pad  deur  die  See  gemaak  het,  leef  nog.  Ons 
sal  ons  opmaak  en  bou  en  daardie  God  sal  ons  dit 
laat  geluk."  Van  toe  af  het  die  200  lidmate  elke 
Nagmaal  £200  gelewer.  Eers  is  die  fondamente  ge- 
lê.  Na  driemaande  was  daar  weer  nagmaal  en  het 
weer  £200  ingekom:  toe  bestel  ons  die  boustene. 

Die  Eerste 

Op  Saterdag  19  Julie  1924  is  die  „nuwe"  pastorie  ingewy  nadat  twee  erwe  gekoop  is  en  die  daaropge- 
boude  huis  tot  pastorie  verbou  is.  By  geleentheid  van  die  inwyding  was  ds.  Jac.  van  Belkum  ook  teenwoor- 
dig.  Benewens  die  predikante  het  ook  oudl.  J.  F.  du  Toit  gepraat,  wie  die  verantwoordelike  bou- 

meester  was. 


Na  'n  volgende  drie  maande  kon  ons  houtmateriaal 
bestel  en  na  nog  driemaande  was  die  boukostebe- 
rekening  genoeg  gewees. 


Na  'n  jaar  het  ons  toe  genoeg  om  tenders  te 
vra,  d.w.s.  ons  had  £800,  wat  ons  berekening  was. 
Maar  die  laagste  tender  was  . . £1,750!  Toe  benoem 
ons  boumeesters  uit  eie  geledere,  die  broeders  Hen- 
drik  Strauss  en  Koos  Oosthuizen  en  binne  drie- 
maande  staan  die  Kerkgebou  klaar  vir  inwyding.  Ek 
het  toe  intussen  vertrek  eers  na  Johannesburg  om 
vandaar  Gemeente  Delarey  te  lei,  later  na  Zeerust. 
Toe  die  Kerk  moes  ingewy  word,  rapporteer  die  bou- 
meesters  dat  ons  g'n  voorsiening  vir  sanitêre  ge- 
riewe  gemaak  het  nie!  Die  begroting  was  £50  en 
daarvoor  het  Bankbestuurder  Hough  ons  goedgun- 
stig  'n  oortrekking  toegelaat,  wat  met  die  Inwyding 
moes  vereffen  word! 

Dit  het  nie  alles  as  'n  towerstafwoord  gebeur 
nie.  Die  beplannings  en  gedagtewisselings  het  be- 
gin  in  1923  toe  ek  daar  gekom  het  en  die  eerste 
Kerkie  is  ingewy  pas  in  Julie  1929,  dus  5 jaar  van 
volhardende  moeisame  geloofswerk.  Maar  die  uit- 
koms  was  heerlik  en  daardie  ervaring  van  wat  ge- 
loof  en  eendragtheid  kan  vermag,  is  dan  ook  die 
geheim  dat  die  Ned.  Herv.  Gemeente  Delareyville 
altyd  nog  haar  eie  predikant  beroep  het  en  nooit 
gekyk  het  na  die  „klein  getal"  iidmate  nie!  Neem 
daarby  in  ag  dat  die  groei  van  getalle  by  die  eerste 
Kerkbou  rondom  200  was,  by  die  inwyding  van  die 
tweede  (teenswoordige)  kerkgebou  in  1954  nog 


nie  500  was  nie  en  altyd  'n  eie  predikant  onderhou 
het,  . . . dan  word  daar  iets  onweerstaanbaars  dui- 
delik,  nl.  dat  die  gemeente  'n  dryfkrag  en  'n  be- 
staansgeheim  moes  gehad  het  om  daardie  volhar- 
ding  en  volgehoue  moedsontplooiing  te  openbaar. 
Maar  as  mens  die  gemeente  geken  en  gevolg  het 
en  saam  met  haar  geleef  het  soos  skrywer  en  ont- 
hou,  dat  by  die  inwyding  van  die  tweede  Kerkgebou 
in  Mei  1954  by  een  van  die  Feesredes  Ds.  C.  L.  v.d. 
Berg  herhaal  het,  die  profetiese  woord,  in  swakheid 
gespreek  in  jare  van  kommer:  ,,Die  God,  wat  vir  Sy 
Volk  'n  pad  deur  die  See  gemaak  het,  leef  nog”  . . . 
dan  kry  die  kleine  kudde  die  aansien  en  gestalte  van 
geloofsvrug  en  verhoring  van  gebede  en  bekroonde 
verwagtings. 

Daarom  het  die  gemeente  ook  'n  oop  oog  vir 
die  algemeen  kerklike  belange  en  staan  sy  op  die 
voorpunt  om  van  die  algemene  laste  te  help 
dra.  Dit  bly  daarom  ook  een  van  die  aantreklikste 
prentjies  uit  die  boek  van  lewensherinneringe  van 
skrywer,  dat  hy  eenmaal  daardie  dig  voor  die  gees, 
wat  van  agter  gesien,  bygedra  het  tot  die  genoemde 
geloofsvolharding.  Uit  die  baie  insidente  uit  die  ge- 
skiedenis  van  die  gemeente,  wil  ek  graag  hierdie 
insident  verhaal. 

Die  genoemde  koster  Le  Grange,  was  'n  arm 
man,  deelsaaier  destyds  van  'n  ryk  sakeman  met 
die  naam  Michaelis.  Díe  jaar  1923  was  teleurste!- 
lend  wat  die  mielie-oes  betref  en  Le  Grange  kon  sy 
verpligtings  teenoor  Michaelis  nie  nakom  nie  en  vra 
toe  om  uitstel,  want  daar  was  letterlik  broodsgebrek 
in  Le  Grange  se  huis.  Die  antwoord  van  Michaelis 

was:  „Waar  is  jou  God  wat  jy  as  Christen  dien? 
Hy  laat  jou  in  die  steek,  nê!"  En  Michaelis  wys  na 
sy  brandkas  en  sê:  ,,Dáár  is  my  God.  As  ek  vir 
hom  iets  vra  en  ek  maak  die  deur  oop,  dan  gee  hy 
vir  my  wat  ek  vra.  Wat  maak  jou  God?"  Le  Grange 
se  antwoord  was:  ,,Jy  het  my  God  gelaster  en  ek 
gaan  dit  op  jou  uithaal."  Daarop  het  Michaelis  vir 
Le  Grange  by  die  deur  uitgejaag  en  hom  'n  luie 
christenhond  genoem.  Le  Grange  het  twee  os-trop- 
pe  gaan  haal  by  sy  huis  en  vir  die  Polisie  gaan  sê 
wat  daar  gebeur  het  en  dat  hy  Michaelis  'n  pak 
slae  soos  'n  hond  gaan  gee.  Die  Polisie  het  gewaar- 
sku  om  Michaelis  nie  in  die  huis  of  kantoor  te  lyf 
te  gaan  nie  en  Le  Grange  het  gewag  totdat  die  trein 
teen  10  vm.  instoom  en  Michaelis  op  die  stasie- 
peron  kom.  Toe  het  Le  Grange  vir  Michaelis  gegryp 
en  hom  met  die  twee  stroppe  geteister  en  geslaan 
totdat  hy  bebloed  op  die  grond  lê  en  om  genade 
smeek.  Toe  sê  Le  Grange:  ,,Laat  jou  god  die  brand- 
kas  nou  jou  wonde  heelmaak  en  jou  onmenslikheid 
geneesl’’  Le  Grange  het  homself  aan  die  Polisie  gaan 
oorgee  en  by  die  verhoor  later  by  die  rondgaande 
magistraatshof  is  Le  Grange  beboet  met  . . 5/-. 

Die  arm  man,  Le  Grange  was  die  held  van  die 
omgewing  wat  baie  te  verduur  gehad  het  onder  die 
dwinglandy  van  Michaelis  se  geldmag.  Maar  gees- 
telik  het  daardie  gebeurtenis  vir  Delareyville  se  Ned. 
Herv.  Gemeente  as  stukrag  gedien  en  is  dit  ook 
genoem  by  die  laaste  kerkbou,  wat  geloofsvertroue 
kan  vermag.  Vir  my  staan  Delareyville  gemeente  as 
'n  skildery,  omvleg  deur  'n  omlyning  van  noemens- 
waardige  geskiedenis  in  die  klein  in  die  kerklike 
lewe  van  ons  Land,  wat  ook  die  nagedagtenis  van 
Genl.  Delarey  eer,  en  neem  sy  op  haar  50ste  ver- 
jaardag  die  plek  van  'n  juweel  onder  die  gemeentes 
van  die  Ned.  Herv.  Kerk  in.  Deo  Soli  Gloria!  God 
alleen  die  eer! 

Parys,  Maart  1972. 

P.  J.  J.  Venter. 

AFSTIGTING  — SCHWEIZER  RENEKE 


Dit  was  nie  lank  na  die  stigting  van  Delarey 
dat  daar  reeds  'n  versoek  van  die  kant  van  die 
Schweizer  Reneke  mense  gekom  het,  met  die  oog 
op  afstigting. 

Op  die  vyftiende  sitting  van  die  Vergadering 
van  die  Westelike  Ring,  gehou  op  13  en  14  April 
1925  te  Witpoort,  kom  die  volgende  tersprake:  ,,De 
scriba  leest  de  brief  voor  van  72  lidmaten  van 
Schweizer  Reneke,  gericht  aan  den  voorzitter  van 
de  kerkraad  van  Delarey,  verzoekende  afstichting.” 

Daarop  kry  die  Ringskommissie  opdrag  „om  de 
afstichting  te  doen  plaats  hebben,  handelende  naar 
bevind  zaken." 

Die  vergadering  van  die  Ringskommissie  met 
die  kerkraad  het  daarop  plaasgevind  op  die  15de 
Mei  1925,  insake  hierdie  afstigting.  Die  grense  tus- 
sen  Delarey:  Schweizer  Reneke  is  soos  volg  vas- 
gestel:  Migdol,  Schietfontein,  Vanaardesdam  254, 
Wildehondepan  259,  Kaalplaats  311.  So  is  die  af- 
stigting  voltrek,  maar:  „De  Gemeente  zal  een  com- 
binatie  zijn  met  Delarey,  dus  geen  consulentsge- 
meente,  de  leraar  van  Delarey  is  ook  de  leraar  van 
Schweizer  Reneke."10) 


OU  KERKIE 


Die  hoeksteen  van  die  eerste  ou  kerkie  is  op  21  Januarie 
1928  gelê  deur  ds.  Venter.  Op  8 Julie  1928  is  hy  ingewy. 
Daar  kon  ongelukkig  geen  foto  van  die  hele  kerkgebou  be- 
kom  word  nie.  Bo  is  'n  katkisasie  foto  in  besit  van  mev. 
T.  F.  J.  Steyn  wat  in  1930  geneem  is.  Destyds  was  sy  mej. 
L.  Prinsloo  (vierde  van  regs).  Die  oudle.  is  oudl.  Smit 
en  Wolfaardt. 


Dit  was  die  begin  van  'n  lang  pad  wat  die  twee 
gemeentes  sou  saamloop.  (In  die  tyd  van  Ds.  S.  J. 
Swanepoel  se  bediening  te  Delareyville  was  die 
gemeentes  nogeens  in  kombinasie  en  dit  is  formeel 
maar  sedert  Julie  1971  dat  Schweizer  Reneke  weer 
afsonderlik  beroepe  uitbring.) 

Nadat  ds.  Venter  Delarey  'n  tydlank  uit  Johan- 
nesburg  bearbei  het,  is  hy  25  en  26  September  1927 
te  Zeerust  bevestig. 

DIE  TYDPERK  1928  — 1934 

In  hierdie  tydperk  het  die  gemeente  van  tyd  tot 
tyd  die  hoog  gewaardeerde  dienste  van  die  voigende 
predikante  kon  ontvang,  nl.  Di.  D.  F.  Erasmus, 
H.  C.  M.  Fourie,  J.  D.  Storm.  Maar  tog  het  hulle 
die  gemis  aan  'n  eie  vaste  predikant  diep  gevoel. 
Dit  blyk  duidelik  uit  die  Ringsverslae  van  daardie 
tydperk.  By  die  beantwoording  van  die  vraag  oor 
die  godsdienstige  en  sedelike  toestand  in  die  ge- 
meente  kry  ons  die  volgende  beeld:)17 

1931  — „Bemoedigend  as  in  aanmerking  geneem 

word  dat  die  gemeente  drie  jaar  laas  huis- 
besoek  gehad  het." 

1932  — ,,Die  houding  wat  die  gemeente  het  in 

godsdiens  en  sedelikheid  is  agteruitga- 
nend." 

1933  — „Net  huisbesoek  nodig." 


10 


Vanaf  1931  is  daar  al  beroeringe  om  te  beroep. 
Op  'n  gemeentevergadering  gehou  7 Februarie  1931 
is  'n  kwessie  in  sake  die  beroeping  van  'n  predikant 
bespreek.  „Br.  D.  van  Vuuren  wil  dat  Delarey  in 
kombinasie  met  Schweizer  Reneke  en  Goede  Hoop 
sal  beroep,  sodra  tye  beter  word.  Dit  blyk  ook  die 
gevoel  van  die  vergadering  te  wees.”18) 

Daar  is  ook  gepoog  om  'n  kombinasie  met  Wol- 
maransstad  te  verkry,  saam  met  Schweizer  Reneke, 
maar  dit  kon  nie  deurgaan  nie.19)  So  is  ook  ge- 
trag  om  met  Lichtenburg  'n  ooreenkoms  aan  te  gaan. 
Ook  dit  het  misluk.20)  Daarop  is  die  voelers  uitge- 
steek  na  Bloemhof,  om  die  gemeente  in  'n  kombi- 
nasie  te  betrek  saam  met  Delarey,  Schweizer  Reneke 
en  Goede  Hoop.21)  Daar  is  ook  afgevaardigdes  van 
Bloemhof  en  Schweizer  Reneke  ontmoet  op  die  12e 
Junie  1934. 

In  hierdie  tyd  is  die  verkoop  van  die  pastorie 
voor  die  gemeentevergadering  gebring  en  die  meer- 
derheid  was  daarvoor  om  die  pastorie  te  verkoop 
vir  £150.0.0.  Toe  dit  later  blyk  dat  die  pastorie  nie 
verkoop  is  nie,  word  daar  op  'n  vraag  waarom  dit 
nie  gedoen  is  nie,  geantwoord:  ,,dat  die  notule  nie 
baie  duidelik  was  daarop"  nie.  Op  dieselfde  ge- 
meentevergadering  is  met  meerderheid  van  stemme 
besluit  om  nie  meer  te  verkoop  nie.  (28  April 
1934). 22) 

Gelukkig  vir  die  gemeente  dat  die  pastorie  nie 
verkoop  is  nie,  want  op  daardie  selfde  dag  is  die 
opdrag  deur  die  gemeente  vergadering  gegee  dat 
daar  beroep  moes  word.  En  op  27  en  28  Oktober 
van  dieselfde  jaar  is  Ds.  G.  C.  Coetzee  in  sy  eerste 
gemeente,  Delarey,  georden.  Daaroor  het  die  vol- 
gende  berig  in  „Die  Hervormer"  verskyn: 

,,Die  bevestigingsrede  is  uitgespreek  deur  ds. 
J.  J.  Prinsloo  van  Rustenburg.  Ds.  Storm  (ons  kon- 
sulent)  ds.  Steenkamp  en  ds.  Potgieter,  van  die 
Susterskerke  het  die  viering  bygewoon.  Ons  het  'n 
pragtige  opkoms  gehad."23) 


Ds.  G.  C.  Coetzee  wat  vir  twee  tydperke  in  die  gemeente 
gedien  het  — vanaf  1934  tot  1936.  Daarna  weer  vanuit 
Lichtenburg  vanaf  1941  tot  1944. 


Ds.  D.  J.  van  Staden  wat  in  die  gemeente  gedien  het  vanaf 
1938  tot  1939. 


Aangaande  die  toestande  in  daardie  tyd  is  die 
volgende  berig  baie  sprekend:  ,,Die  werk  gaan  nog 
baie  moeilik,  maar  in  die  vervolg  hoop  ons  baie 
maklik,  want  ons  predikant  gaan  sy  motor  haal. 
Delarey  is  trots  dat  sy  haar  deel  kontant  bygedra 
het  tot  die  aankoop  van  die  kar  saam  met  die  ge- 
kombineerde  gemeentes  Schweizer  Reneke,  Goede 
Hoop  en  Uitkyk."24)  Daar  is  ook  besluit  dat  die 
motor  'n  Chevrolet  sal  wees! 

Om  banke  in  die  kerk  te  kry  is  besluit  om  'n 
beesbasaar  te  hou  die  tweede  Woensdag  in  Julie. 
Maar  op  die  Gemeentevergadering  van  2 November 
1935  klink  'n  verslae  noot:  „Die  antwoord  oor  die 
beesbesaar  wat  gehou  sou  wees:  'n  totale  misluk- 
king." 

Gedurende  die  tydperk  van  Ds.  Coetzee  se  be- 
diening  in  Delarey,  het  hy  verloof  geraak  en  is  ge- 
troud  met  mej.  Lina  Pretorius  van  Bloemfontein. 
Na  'n  kort  verblyf  in  die  gemeente  (1  jaar  en  10 
maande),  het  Ds.  Coetzee  'n  beroep  aanvaar  na 
Lichtenburg  en  is  daar  bevestig  op  1 Augustus 
1936. 

DIE  VAKANTE  TYDPERK  1936  — 1938 

In  hierdie  tydperk  is  die  dienste  in  die  gemeen- 
te  behartig  deur  konsulent,  Ds.  J.  D.  Storm.  Hy 
het  tydens  die  Nagmaalviering  oor  die  naweek  24 
en  25  April  1937  die  hoeksteen  van  'n  nuwe  pasto- 
rie  gelê.  Ten  spyte  daarvan  dat  die  gemeente  vakant 
was  lui  'n  berig  in  „Die  Hervormer":  ,,'n  Gees  van 
eenheid  is  onder  die  gemeente  te  bespeur."25) 

Later  in  dieselfde  jaar  berig  die  gemeente  in  ,,Die 
Hervormer":  ,,Ds.  Storm  sal  ons  gemeente  vir  'n 
tyd  bearbei  as  predikant.  Sy  weleerwaarde  het  ook 
’n  begin  gemaak  met  huisbesoek.  Die  nuwe  pas- 
torie  is  ook  klaar,  op  'n  paar  klein  uitsonderings 
na."2<5) 

Díe  Tweede  Pastorie . . . . 


Op  24  April  1937  is  die  hoeksteen  gelê.  'n  Jaar  later  het  die  eerste  pastoriebewoners  ingetrek  in  die  per- 

sone  van  ds.  en  mev.  D.  J.  van  Staden. 


Hierdie  dienstydperk  van  Ds.  Storm  was  egter 
van  korte  duur,  want  Delarey  het  weer  'n  predikant 
gekry  om  die  nuwe  pastorie  te  kom  bewoon. 

DS.  D.  J.  VAN  STADEN  — 1938  — 1939 

Op  1,  2 en  3 April  1938  was  die  gemeente  in 
feestelike  stemming,  met  die  ontvangs,  bevestiging 
en  intreepreek  van  ds.  D.  J.  van  Staden.  Met  die 
koms  van  ds.  Van  Staden,  het  broeder  M.  Roos  na- 
mens  die  boukommissie  die  pastorie  oopgesluit  en 
oorhandig.  Die  Vrydagaand  vind  die  ontvangs  plaas 
in  die  Stadsaal.  Teenwoordig  was  Ds.  Storm  as 
voorsitter,  Ds.  Prinsloo  en  sy  gade,  Ds.  Coetzee  en 
sy  gade,  Ds.  Potgieter  en  sy  gade  (N.  H.  of  G. 
Kerk)  en  dan  ds.  Van  Staden  (sonder  sy  verloofde), 
en  laastens  die  Spesiale  Vrederegter  — dit  dan  die 
eregaste.  By  die  geleentheid  is  daar  'n  bruiskoek 
aan  Ds.  Van  Staden  oorhandig,  aangesien  hy  op 
troue  staan. 

Die  Saterdagoggend  is  hy  bevestig  deur  Ds. 
Prinsloo  met  die  tekswoord  1 Kor.  2:2. 

Sondagoggend  is  die  Nagmaalsdiens  gelei  deur 
Ds.  Prinsloo  en  met  'n  gemeente  van  ongeveer  200 
lede  was  daar  7 vol  tafels. 

Ds.  Storm  het  die  aand  'n  afskeidsprek  gele- 
wer.27) 

Terwyl  Ds.  Van  Staden  in  hierdie  gemeente  was, 
is  hy  op  5 Oktober  1938  in  die  huwelik  bevestig. 
Op  27  Áugustus  1939  is  hulle  eersteling,  'n  dogter- 
tjie,  gebore  op  Vryburg.  Oor  hierdie  belewenis 
skryf  Ds.  Van  Staden  self:  „Sal  ek  die  Sondagmid- 
dag  ooit  vergeet.  Dit  was  nabetragting  by  Nagmaal. 
Opeens  kom  'n  briefie  die  kansel  op.  Die  hele  diens 
van  begin  tot  einde  was  25  minute  oud  en  ek  op  pad 
na  Vryburg.  Die  wat  nog  leef  en  goed  herinner  sal 


met  my  saamstem  dat  dit  die  korste  nabetragtings- 
diens  was  wat  hulle  nog  bygewoon  het,  of  sal  by- 
woon." 

Aangaande  hulle  verblyf  in  die  gemeente  skryf 
Ds.  Van  Staden  so:  ,,Delareyville  was  in  sy  wor- 
dingsbestaan.  Alles  was  nie  volop  nie,  maar  daar 


Hierdie  foto  is  waarskynlik  geneem  tydens  die  bevestiging 
van  ds.  J.  A.  Smit  in  Delareyville.  Dit  toon  ook  die  kon- 
sistoriedeur  van  die  ou  kerk.  In  die  middel  voor  staan  ds. 
Venter  langs  ds.  Smit. 


12 


was  genoeg  van  alles.  Ons  saamwees  en  saamwoon 
met  die  gemeente  was  iets  besonders.  Die  klein 
gemeente  was  'n  kragtige  gemeente  omdat  hulle 
geloof  in  God  en  hulle  liefde  vir  hulle  kerk  eg  was. 
Die  gemeente  Delareyville  neem  in  ons  lewe  van  her- 
inneringe  aan  standplase  in  die  kerk,  'n  enige  plek 
in.  Wie  dan  ook  'n  beroep  na  hierdie  gemeente  aan- 
neem,  is  ons  opmerking  altyd:  ,Hy  is  'n  gelukkige 
man'."28) 

Na  'n  verblyf  van  1 jaar  en  9 maande,  het  Ds. 
Van  Staden  'n  beroep  aanvaar  na  die  nuutgestigte 
gemeente  van  Randpoort.  By  sy  afskeidspreek  op 
28  Januarie  1940  gebruik  hy  dieselfde  teks  as 
waarmee  hy  bevestig  is  nl.  1 Kor.  3:11  en  12.29) 

DIE  PERIODE  — 1940-1945 

Dit  was  gedurende  hierdie  tydperk  dat  ds.  G.  C. 
Coetzee  se  verbintenis  met  die  gemeente  eintlik  her- 
nu  is.  Vanuit  Lichtenburg  het  hy  aanvanklik  as  kon- 
sulent  in  Delarey  gehelp.  So  verskyn  daar  die  vol- 
gende  berig  in  „Die  Hervormer’',  i.v.m.  die  delging 
van  skuld:  ,,Ons  voorsitter,  Ds.  G.  C.  Coetzee  het 
baie  daartoe  bygedra,  maar  veral  br.  M.  van  Niekerk, 
wat  die  wiel  aan  die  rol  gesit  het  met  die  £50  wat 
hy  sal  gee  as  daar  £300  inkom.  Dit  het  daartoe  gelei 
dat  nie  £300  nie,  maar  in  drie  maande  se  tyd  wel 
oor  die  £600  af  gedoen  is,  danksy  al  die  bymoedige 
gewers.  Die  voorsitter  en  kerkraad  meen  dat  daar 
nie  nog  'n  tweede  is  in  die  geskiedenis  van  die 
hele  Hervormde  Kerk  nie,  wat  dit  gedoen  het  in 
drie  maande  tyd  nie."30) 

Dit  het  egter  nie  by  die  konsulentskap  gebly 
nie  — Delarey  het  opnuut  met  Lichtenburg  in  kom- 
binasie  getree.  Op  26  en  27  April  1941  vier  die  ge- 
meente  die  Heilige  Nagmaal  . . ,,by  welke  geleentheid 
Ds.  G.  C.  Coetzee  bevestig  is  as  herder  en  leraar 
in  die  gemeente  in  kombinasie  met  Lichtenburg. 
Die  bevestiging  is  waargeneem  deur  Ds.  Viljoen 
ons  konsulent."31) 

In  1943  het  die  gemeente  'n  beroep  gedoen  om 
verlenging  te  vra  van  die  kombinasie  tussen  Lich- 
tenburg  en  Delarey,  met  die  goedkeuring  van  Lich- 
tenburg  en  die  Algemene  Kommissie.  Die  kombina- 
sie  is  ook  dusdanig  verleng.  So  het  dit  geduur  totdat 
Ds.  Coetzee  'n  beroep  aanvaar  het  na  Potgietersrus. 
Hy  het  op  die  derde  Sondag  in  Julie  1944  afskeid 
geneem  van  Delarey. 

DS.  J.  A.  SMIT  — 1945-1948 

Na  die  vertrek  van  Ds.  G.  C.  Coetzee,  was  die 
gemeente  vir  bietjie  meer  as  'n  jaar  vakant.  In  die 
tyd  is  beroepe  uitgebring  op  Ds.  P.  W.  Venter  van 
Krugersdorp,  Ds.  D.  J.  van  Staden  van  Lydenburg 
en  Proponent  D.  B.  Snyman.  Die  beroep  op  Ds. 
J.  A.  Smit  van  Trichardtsfontein  het  suksesvol  ge- 
blyk.  Hy  is  in  die  gemeente  ontvang  en  bevestig  op 
11  en  12  Augustus  1945.32) 

Gedurende  die  tydperk  van  sy  bediening,  is  met 
die  aanvoorwerk  begin  om  'n  nuwe  kerkgebou  te 
bekom.  Teen  die  einde  van  1946  word  in  ,,Die  Her- 
vormer"  verslag  gegee:  „Reeds  met  Julie-nagmaal 
is  'n  begin  gemaak  met  ons  boufonds.  Die  mooi 
som  van  om  en  by  die  £1,400  is  reeds  geïn  daar- 
voor.  By  dieselfde  geleentheid  is  'n  Jongeliede  Ver- 
eniging  alhier  gestig  . ,"33)  Teen  April  word  verneem 


dat  die  boufonds  reeds  £2,500  beloop  — 'n  duide- 
like  blyk  van  die  offervaardigheid  van  die  gemeen- 
te.34) 

Op  29  Maart  1947  is  Ds.  Smit  bevestig  in 
Schweizer  Reneke.  Hieruit  blyk  dat  die  gemeentes 
weer  eens  in  kombinasie  getree  het  en  dat  hy  leraar 
van  albei  gemeentes  was.35) 

VYF-EN-TWINTIGJARIGE  FEES 

Op  1 en  2 November  1947  het  die  gemeente  sy 
25  jarige  bestaan  herdenk.  Die  skriba,  H.  J.  Loubser, 
skryf  soos  volg  daaroor:  „0p  22  April  1922  het  die 
gemeente  Delarey  van  Lichtenburg  afgestig  — klein 
in  getal  en  sonder  geld,  herderloos  en  sonder  'n 
enkele  gebou  waarin  die  Woord  van  God  verkondig 
kon  word. 

Danksy  die  onvermoeide  ywer  van  Ds.  P.  J.  J. 
Venter  wat  op  24  Oktober  beroep  is,  het  Delarey 
gemeente  gou  begin  bloei. 

Nou  lê  daar  vir  ons  weer  'n  nuwe  skof  voor. 
Soos  die  gemeente  25  jaar  gelede  voor  een  groot 
probleem  te  staan  gekom  het,  naamlik  die  taak 
van  kerkbou,  staan  ons  vandag  weer  voor  dieselfde 
taak.  Waar  die  toestand  van  ons  huidige  kerkgebou 
ons  nie  meer  lank  sal  toelaat  om  dit  te  gebruik  nie, 
het  ons  reeds  'n  geruime  tyd  gelede  fondse  begin 
insamel.  'n  Aansienlike  bedrag  is  alreeds  vir  hier- 
die  doel  afgesonder.’'  (Gedeeltes  van  die  berig  uit- 
gelaat.)36) 

Ds.  Smit  het  egter  nie  in  sy  tyd  in  die  gemeente 
hierdie  doel  verwesenlik  gesien  nie,  want  vroeg  in 
1948  het  hy  'n  beroep  aanvaar  na  die  gemeente 
Turffontein  in  Johannesburg. 


Ds.  J.  A.  Smit  wat  in  Delareyville  gedien  het  vanaf  1945 
tot  1948. 

DS  J.  J.  ENGELBRECHT  — 1950-1958 

Na  die  vertrek  van  Ds.  J.  A.  Smit,  was  die  ge- 
meente  vir  rapsie  oor  'n  jaar  en  half  vakant  totdat 
ds.  J.  J.  Engelbrecht  vroeg  in  1950  'n  beroep  na 
hierdie  gemeente  aanvaar  het.  Gedurende  die  vaka- 
ture  het  di.  H.  J.  Geyser  en  F.  J.  Z.  Booysen  as  kon- 
sulente  in  die  gemeente  gehelp. 

Nadat  ds.  Engelbrecht  'n  jaar  in  die  gemeente 
was,  kom  die  hele  kwessie  van  kerkbou  weer 
sterk  na  vore.  Nadat  'n  kerkraadsvergadering  — 
gehou  op  31  Maart  1951  — besluit  het  om  by  die 
gemeente  aan  te  beveel  om  voort  te  gaan  met  die 
bouplanne,  het  die  gemeentevergadering  — van 
dieselfde  datum  — soos  volg  besluit: 

,,Aangesien  die  boufonds  ongeveer  £10  000  be- 
loop,  besluit  die  gemeente  op  voorstel  van  broer 
J.  Pretorius,  om  te  bou.'' 

'n  Boukommissie  van  13  lede  word  uit  die  ver- 
skillende  wyke  saamgestel.  Hierby  is  ds.  J.  J. 
Engelbrecht  ook  gekies  as  Boukommissie  lid. 

,,'n  Gebou  wat  sitplekruimte  van  450  bied  word 
deur  die  gemeente  beoog,  en  wat  indien  moontlik, 
nie  meer  as  ongeveer  £15,000  sal  kos  nie."37) 

Teen  Februarie  1952  is  daar  in  alle  erns  met 
die  bouwerk  self  begin.  Bietjie  meer  as  n jaar  later 
word  die  hoeksteen  gelê.  „Die  Hervormer"  berig 
soos  volg  hieroor: 

,,Onder  blyke  van  groot  belangstelling  is  die 
hoeksteen  van  die  nuwe  kerkgebou  van  die  Ge- 
meente  Delarey  gelê  op  Saterdag  5 April,  om  4-uur 
nm.,  deur  die  plaaslike  leraar,  ds.  J.  J.  Engelbrecht, 
op  dieselfde  oomblik  toe  die  hoeksteen  in  Kaapstad 
gelê  is  van  die  Poort  Afrika,  by  geleentheid  van 
die  drie-honderdjarige  feesvierings  i.v.m.  die  koms 
van  Jan  van  Riebeeck  na  die  Kaap. 

Hierdie  drie-eeuse  fees  is  ook  'n  drie-eeue  vir  die 
Ned.  Herv.  Kerk  van  Afrika.  Hierdie  feit  word  ook 
uitgedruk  deur  die  opskrif  aan  die  regterpaneel  van 
die  hoeksteen,  waarop  ingegraveer  staan,  onderaan 
die  wapen  van  die  Kerk,  die  woorde  „ April  1652  - 
April  1952  Ebenhaeser." 

Die  Feesrede  by  die  plegtige  geleentheid  is  uit- 
gespreek  deur  prof.  dr.  H.  P.  Wolmarans,  na  aan- 
leiding  van  Gen.  28:17:  „Dit  is  hier  niks  as  'n  huis 
van  God  nie,  en  dit  is  hier  die  poort  van  die  hemel." 

Die  gebou  word  opgerig  deur  die  Weeshuis- 
bouers  onder  die  Argitekte  Geers  en  Geers  en  Ven- 
note,  wat  ook  die  silwertroffel  vir  die  geleentheid 
geskenk  het  aan  ds.  Engelbrecht. 

Die  Kerkgebou  sal  sitplek  kan  bied  vir  542  per- 
sone,  en  is  so  ingerig  dat  76  persone  tegelyk  in 
enkelry  rondom  die  tafel  kan  aansit  vir  Nagmaal. 

Dis  ’n  heel  groot  onderneming  vir  'n  gemeente 
van  ongeveer  410  lidmate,  maar  die  taak  is  met 
geloof  en  geesdrif  aangepak  en  niemand  twyfel 
daaraan  nie,  dat,  met  geseënde  jaargetye,  die  skuld 
wat  daar  nog  mag  wees  met  die  inwyding,  gou 
afbetaal  sal  wees."38) 

INWYDING  VAN  DIE  NUWE  KERK 

„Op  Saterdag  2 Mei  het  die  gemeente  Delarey 
in  Wes-Transvaal  hulle  sierlike  nuwe  kerkgebou 
in  gebruik  geneem.  Ds.  P.  J.  Venter  wat  in  1918 
aldaar  met  Nagmaal  gehelp  het  en  gedurende  1923 
as  die  eerste  leeraar  bevestig  is,  het  die  feesrede  ge- 
hou. 


Daar  was  ruim  800  tot  1,000  mense  bymekaar 
toe  ds.  J.  J.  Engelbrecht  die  afskeidsdiens  in  die 
ou  kerkgebou  begin  het."39) 

,,Nadat  die  gemeente  'n  groot  feesbasaar  op  die 
oggend  van  Saterdag  2 Mei  gehou  het,  het  die  af- 
skeidsdiens  in  die  ou  kerkgebou  onder  leiding  van 
ds.  J.  J.  Engelbrecht  begin.  Omdat  daar  nie  genoeg 
ruimte  in  die  ou  kerksaal  was  nie,  moes  'n  groot 
skaar  mense  buite  staan.  Na  afloop  van  die  diens 
het  ds.  Engelbrecht  die  Statenbybel,  Afrikaanse 
bybel  en  kerkboek  aan  oudl.  J.  C.  van  der  Merwe, 
J.  B.  Rudolph  en  M.  S.  Engelbrecht  wat  die  kerk- 
raad  vertenwoordig  het,  oorhandig.  Die  drie  ouder- 
linge  het  vooraan  die  kerkgebou  verlaat  waarna 
oud-ouderlinge  J.  A.  Pretorius  en  W.  J.  Kamffer  die 
gebou  gesluit  het. 

Onder  gelui  van  die  kerkklok  in  die  nuwe  kerk 
het  die  indrukwekkende  optog  na  die  nuwe  kerk- 
gebou  beweeg. 

Na  'n  welkomswoord  voor  die  nuwe  kerkge- 
bou  is  die  gebou  aan  die  argitek  oorhandig  deur 
mnr.  A.  B.  van  N.  Herbst  wat  die  woord  namens 
die  Ned.  Herv.  Weeshuis-bouers  gevoer  het.  Mnr. 
Taljaard  wat  die  argitekte  Geers  en  Geers  en  Ven- 
note  verteenwoordig  het,  het  die  bouers  lof  toe- 
geswaai  vir  die  besondere  netjiese  en  deeglike  werk 
en  dank  betuig  aan  die  boukommissie  vir  die  prag- 
tige  samewerking.”40) 

Tydens  die  feestelikheid  is  daar  'n  brosjure  uit- 
gegee  — saamgestel  deur  ds.  J.  J.  Engelbrecht  — 
ter  herinnering  aan  die  plegtige  inwyding  van  die 
nuwe  kerkgebou,  waarin  'n  oorsigtelike  beeld  van 
die  geskiedenis  van  die  gemeente  beskryf  is  en  ook 
gelukwensinge  van  die  vorige  predikante  van  die 
gemeente. 

Die  boukommissie  was  die  volgende  broeders: 
ds.  J.  J.  Engelbrecht,  J.  H.  C.  Kruger,  J.  C.  du  Toit, 
J.  C.  Pretorius,  D.  Diedericks,  G.  Diedericks  H.  J. 
Prinsloo,  W.  C.  Venter  C.  H.  White,  D.  M.  J.  Coet- 
zer,  B.  H.  Pieterse  en  D.  F.  H.  Flemming. 

Op  'n  kerkraadsvergadering  is  oor  die  koste  van 
die  bouwerk  gerapporteer:  ,,Die  Kerkgebou  alleen, 
kompleet  met  oorlosie  en  alle  meubelmente  kos: 
£21,607.14.0.  Word  hierby  argiteksfooie  gevoeg, 
bereken  teen  6%,  kom  die  bedrag  te  staan  op 
£22,903. "41) 

DIE  NAAM  VAN  DIE  KERK 

Deur  die  jare  sedert  die  stigting  van  die  gemeen- 
te,  is  daar  oor  die  algemeen  gepraat  van  die  ge- 
meente:  Delarey,  alhoewel  die  dorpie  van  meet  af 
bekend  gestaan  het  as  Delareyville.  (Volgens  die 
brief  van  C.  L.  Engelbrecht  — seun  van  wyle  oudl. 
C.  L.  Engelbrecht  — het  die  saak  so  ontwikkel:  „Toe 
Zoutpan  as  dorpsgebied  verklaar  is.  het  wyle  oudl. 
Engelbrecht  namens  die  Afrikaanssprekende  ge- 
meenskap,  ’n  versoek  aan  die  minister  van  Lande, 
wyle  kolonel  Mentz,  gerig  dat  die  dorp  Delareydorp 
i.p.v.  Zoutpan,  genoem  word.  Wyle  mnr.  C.  J.  de 
Wet,  inlewe  hoof  van  die  skool  op  Doringbult,  Ro- 
strataville,  het  hiervan  verneem.  Hy  het  kolonel 
Mentz  gevra  om  die  nuwe  dorp  Delareyville  te  noem. 
Kolonel  Mentz  het  aan  hierdie  versoek  voldoen."42) 
(Vgl.  hierby  die  argiefstuk  van  die  Dorpsraad  van 
Delareyville) . 

Ds.  en  mev.  J.  J.  Engelbrecht  wat  vir  byna  9 jaar  in  Delareyville  gedien  het.  Gedurende 
sy  bediening  het  die  gemeente  die  nuwe  kerk  ingewy. 


Die  indrukwekkende  optog  vanaf  die  ou  kerk  na  die  nuwe  kerk  op  die  dag  van  die  inwyding  2 Mei  1953.  Ds. 

P.  J.  J.  Venter  het  die  feesrede  gehou. 

AFSTIGTING  VAN  DIE  GEMEENTE  SANNIESHOF 

Gedurende  1954  is  die  aanvoorwerk  begin  vir 
die  afstigting  van  'n  tweede  gemeente  van  Delarey- 
ville  af.  Op  die  kerkraadsvergadring  van  19  Februa- 
rie  1954,  het  daar  'n  versoekskrif  gedien  — onder- 
teken  deur  22  lidmate  van  die  wyk  Sannieshof  — 
waarin  gevra  is  dat  die  gemeente  Sannieshof  afge- 
stig  sal  word.  Daarop  het  die  vergadering  besluit 
om  die  versoekskrif  aan  die  Ringsvergadering  te 
stuur  met  'n  beskrywingspunt  dat  die  Ringskom- 
missie  in  oorleg  met  die  kerkrade  van  Delareyville, 
Lichtenburg  en  Ottosdal  die  wenslikheid  en  moont- 
likheid  van  die  stigting  van  die  gevraagde  gemeente 
te  Sannieshof  sal  ondersoek.”44) 

Met  eenparige  stemme  is  daar  later  op  'n  kerk- 
raadsvergadering  gehou  op  15  April  1955,  ooreen- 
gekom  wat  die  grens  tussen  die  twee  gemeentes 
sal  wees.  Sonder  dat  daar  enige  grensplase  sou 
wees,  is  die  grens  soos  volg  vasgestel:  ,,Vanaf  die 
punt  waar  die  Kleinhartsrivier  die  bestaande  grens 
tussen  Delareyville  en  Ottosdal  gemeentes  kruis, 
sal  die  Kleinhartsrivier  die  grens  tussen  Delareyville 
en  Sannieshofgemeentes  vorm  tot  waar  Kleinharts- 
in  Groothartsrivier  inloop;  verderaan  sal  Grootharts- 
rivier  die  grens  vorm  tot  die  wesgrens  van  die  plaas 
Leeuspruit  en  dan  die  oostelike  grense  van  die  plase 
Sandvlei  53,  Leeupan  22,  Vlakplaas  9,  die  noord- 
grens  van  Vlakplaas  9,  die  oos-  en  dan  die  noord- 
oos  grens  van  die  plaas  Doornlaagte  tot  aan  die 
Naturellereserwe.'’45) 

So  is  dit  ook  aanvaar  en  vasgestel  op  die  stig- 
tinqsverqaderínq  van  die  qemeente  Sannieshof  op 
23  April  1 955. JG) 

AFSKEID  VAN  DS.  J.  J.  ENGELBRECHT 

Na  'n  verblyf  in  die  gemeente  van  byna  9 jaar, 
het  ds.  Engelbrecht  'n  beroep  aangeneem  na  die 
gemeente  Elandspoort,  in  Pretoria.  Voordat  hy  weg 
is,  het  daar  egter  eers  nog  'n  belangwekkende  ge- 
beurtenis  plaasgevind,  nl.  die  aankoop  van  'n  orrel 
vir  die  kerk. 

Op  die  20e  November  1958  is  'n  afskeidsfunksie 
vir  ds.  en  mev.  Engelbrecht,  en  op  die  4e  Sondag 
van  November  het  hy  in  Delareyville  sy  afskeids- 
preek  gehou.  ('n  Week  later  in  Schweizer  Reneke). 

DS.  P.  G.  VAN  STADEN  — 1959-1965 


Slegs  af  en  toe  is  daar  in  korrespondensie  en 
in  amptelike  kerk  stukke  (soos  bv.  Die  Almanak) 
sprake  van  Delareyville.  So  het  dit  dit  voortgegaan 
tot  op  'n  gemeentevergadering  gehou  op  3 Oktober 
1953,  waar  daar  'n  amptelike  besluit  in  die  verband 
geneem  is: 

,,Die  Voorsitter  lê  vervolgens  'n  brief  voor  van 
die  firma  Ross  en  Jacobs,  waaruit  blyk  dat  op  al  die 
transportaktes  van  die  eiendomme  van  die  gemeen- 
te,  die  naam  van  die  gemeente  nie  eners  voorkom 
nie:-  op  die  oudste  stukke  lees  dit:  Ned.  Herv.  Ge- 
meente  Delarey,  terwyl  dit  op  die  jonger  aktes  voor- 
kom  as  „Delareyville''.  Die  Registrateur  is  nie  bereid 
om  die  verband  op  die  eiendomme  te  registreer, 
tensy  die  naam  van  die  gemeente  op  al  die  aktes 
gelykluidend  is  nie.  Die  kerkraad  gee  opdrag  om  by 
die  Gemeentevergadering  aan  te  beveel  dat  (1)  Die 
naam  van  die  Gemeente  voortaan  op  alle  offisiële 
stukke  sal  verskyn  as  die  „Gemeente  van  die  Neder- 
duitsch  Hervormde  Kerk  te  Delareyville.''  (2.)  Die 
naam  van  die  Gemeente  voortaan  ook  by  die  Kerk 
bekend  sal  staan  as  die  Gemeente  van  Delareyville. 
I.v.m.  laasgenoemde  sal  die  Scriba  in  aanraking 
kom  met  die  Kerklike  outoriteite.”43) 

Dus  vanaf  Oktobermaand  1953  is  die  naam  van 
die  gemeente  amptelik:  „Delareyville.” 


Die  kerkgebou  afgeneem  pas  na  die  volíooiing  in  1953.  Die 
horlosiewysers  was  nog  nie  eers  gemonteer  nie. 


Dit  het  die  gemeente  geluk  om  met  die  eerste 
beroep  wat  hulle  uitgebring  het,  na  die  vertrek  van 
ds.  Engelbrecht,  weer  'n  eie  predikant  te  verkry.  Die 
beroepsvergadering  is  gehou  op  29  November  1958 
onder  voor  sitterskap  van  ds.  J.  H.  van  Staden  en 
by  die  geleentheid  is  ds.  P.  G.  van  Staden  — 'n 
broer  van  die  voorsitter  — beroep.  Gedurende  die 
naweek  van  9-11  Januarie  1959  is  ds.  en  mev.  Van 
Staden  in  die  gemeente  ontvang  en  bevestig. 

Spoedig  was  daar  weer  sprake  van  bouplanne 
— hierdie  keer  was  dit  'n  nuwe  pastorie  wat  beoog 
word,  nadat  daar  bevind  is  dat  die  ou  pastorie  nie 
meer  dienlik  is  nie.  Hierdie  voornemens  is  finaal 
bekragtig  op  'n  spesiale  gemeentevergadering,  ge- 
hou  op  15  Mei  1960.47) 

Die  pastoriebouery  was  maar  pas  agter  die  rug, 
toe  is  daar  weer  sprake  van  'n  bouery  — hierdie 
keer  'n  saal.  Op  'n  gemeentevergadring  wat  gehou 
is  op  10  Augustus  1963  is  'n  voorstel  ingedien 
deur  Br.  Schultz,  wat  algemeen  aanvaar  is  nl.  die 
bou  van  'n  kerksaal.  Br.  oudl.  H.  du  Plessis  se  voor- 

stel  dat  'n  bedrag  van  on- 
geveer  R28,000  plus  'n 
addisionele  R3,000  v i r 
moontlike  ekstras  is  alge- 
meen  aanvaar.”48) 

Die  werklike  bou  van 
die  saal  sou  eers  later 
verwesenlik  word.  Weens 
moeiliker  tye  vir  die  ge- 
meente,  veral  a.g.v  droog- 
tetoestande  kon  die  on- 
derneming  nie  s o n d e r 
meer  deurgevoer  word  nie. 

Nadat  ds.  en  mev.  Van 
Staden  vir  ses-en-'n  half 
jaar  in  die  gemeente  gear- 
bei  het,  het  hy  besluit  om 
'n  beroep  na  die  gemeente 
Wonderboompoort,  in  Pre- 
toria  te  aanvaar.  Hulle  het 
die  eerste  naweek  van  Ju- 
lie  afskeid  geneem  van  De- 
lareyville.  Soos  met  sy  eer- 
ste  vergadering  in  die  ge- 
meente  waar  sy  een  broer, 
ds.  J.  H.  van  Staden 
voorgesit  het,  so  ook  met 
sy  I a a s t e vergadering, 
was  dit  'n  ander  broer, 
nl.  ds.  J.  L.  van  Staden 
wat  aan  hom  sy  akte  van 

losmaking  moes  gee.  Op  daardie  laaste  kerkraads- 
vergadering  het  ds.  P.  G.  van  Staden  die  vergadering 
die  versekering  gegee  ,,dat  die  Here  vir  hom  en  sy 
huis  goed  was  tydens  hulle  verblyf  in  die  gemeen- 
te." 


Vir  byna  sewe  jaar  het  ds.  en  mev.  P.  G.  van  Staden  in  Delareyville  gewoon  en  gewerk. 

Vanaf  1959  tot  1965. 


Díe  Nuwe  Pastorie . 


9 9 9 


Die  nuwe  pastorie  wat  op  twee  erwe  staan  langsaan  die  ou  pastorie  reg  teenoor  die  kerk. 

Ds.  en  mev.  S.  J.  Swanepoel  en  gesin  1965-1970).  Tydens  hulle  verblyf  en  dienswerk  vir  die  gemeente  is  'n 
pragtige  saalkompleks  daargestel  — sonder  enige  verband. 


DS.  S.  J.  SWANEPOEL  — 1965-1970 

Soos  tydens  die  vorige  vakantskap,  was  die  ge- 
meente  nogeens  gelukkig  om  met  die  eerste  beroep 
wat  uitgebring  is,  weer  'n  eie  predikant  te  bekom, 
in  die  persoon  van  ds.  S.  J.  Swanepoel  en  sy  gesin 

Op  die  vergadering  van  15  Augustus  1965  het 
die  kerkraad  hom  beroep.  Op  Vrydag  8 Oktober  is 
hulle  tydens  'n  geselligheid  ontvang  as  nuwe  pas- 
toriepaar  in  die  gemeente.  Daarmee  het  'n  tydperk 
van  5 jaar  van  baie  vrugbare  bearbeiding  vir  die 
gemeente  begin. 

Die  kwessie  van  saalbou  is  weer  aangeroer  toe 
die  tye  weer  voorspoedig  geword  het  en  toe  die 
gemeente  gereken  het  dat  die  fondse  sterk  genoeg 
is  om  die  onderneming  aan  te  pak,  is  daar  in  alle 
erns  en  met  groot  offerbereidheid  daarmee  voortge- 
gaan.  Sodanig  was  die  offers  van  die  gemeente  dat 
die  saal  ingebruik  geneem  is  op  30  November  1968, 


en  op  die  gemeetevergadering  van  10  Mei  1969, 
kon  die  voorsitter  aan  die  gemeente  meedeel:  „Die 
saal  is  klaar  gebou  teen  'n  bedrag  van  R40,000 
en  ons  het  geen  skuld  meer  daarop  nie."48) 

Gedurende  die  tyd  van  ds.  Swanepoei  se  be- 
diening  is  die  kombinasie  met  Schweizer  Reneke 
weer  'n  keer  hernu  en  het  hy  ook  hoog  gewaardeer- 
de  dienste  daar  kon  lewer. 

Dit  was  dus  die  verlies  van  twee  gemeentes, 
toe  ds.  Swanepoel  teen  die  einde  van  1970  besluit 
het  om  'n  beroep  na  die  gemeente  Warmbad  te 
aanvaar.  Op  'n  spesiale  kerkraadsvergadering  ge- 
hou  op  4 Desember  1970,  onder  die  voorsitterskap 
van  ds.  C.  J.  S.  van  Niekerk,  die  konsulent,  is  die 
akte  van  lomaking  aan  ds.  Swanepoel  oorhandig. 
Op  Sondag  6 Desember  het  hy  sy  afskeidspreek 
gelewer. 

0 0 9 9 


Ds.  en  mev.  P.  A.  Geyser  en  gesin  (1971 — ?). 

DS.  P.  A.  GEYSER  — 1971-? 

Vir  9 maande  moes  ds.  C.  J.  S.  van  Niekerk  die 
konsuientswerk  in  die  gemeente  behartig  naas  sy 
pligte  as  voorsitter  van  die  Ring  van  Makwassie. 
Totdat  die  gemeente  weer  op  17  September  1971  'n 
predikantspaar  kon  ontvang  in  die  persone  van  ds. 
en  mev.  P.  A.  Geyser.  Op  19  September  is  ds. 
Geyser  in  die  gemeente  bevestig,  waarna  hy  sy  in- 
treepreek  gehou  het. 

DELAREYVSLLE  I N RiNGSVERBAND 

Toe  die  gemeente  in  1922  gestig  is,  was  hy  deel 
van  die  destydse  Westelike  Ring  (Daar  was  slegs 
die  drie  ringe:  naas  die  Westelike,  was  daar  'n 
Noordelike  en  Oostelike  Ring). 


Tydens  die  Algemene  Kerkvergadering  van  1928 
het  'n  nuwe  Ringsbedeling  tot  stand  gekom.  Se- 
dert  daardie  datum  was  daar  die  volgende  5 Ringe: 
Potchefstroom,  Rustenburg,  Lydenburg,  Standerton 
en  Zeerust  — Delarey  het  deel  uitgemaak  van  Ig. 
Ring.50) 

So  was  Delarey  vir  33  jaar  deel  van  die  Ring  van 
Zeerust  tot  in  1961.  Vanaf  daardie  datum  ressorteer 
hulle  onder  die  Ring  van  Makwassie.51) 


Slotwoord 


Met  hierdie  beeld,  wat  van  vyftigjaar  in  die  be- 
staan  van  hierdie  gemeente  gegee  is,  het  daar  telkens 
na  vore  gekom  dat  die  gemeente  baie  ondernemings 
— soos  bouwerk — aangepak  het  en  enduit  deurge- 
voer  het.  Die  bedoeling  daarmee  was  nie  dat  die 
gemeente  se  wese  en  lewe  daardeur  geheel  en  al 
saamgevat  is  nie.  Hierdie  gebeurtenisse  is  slegs 
geneem  as  bakens  in  die  verloop  van  die  jare  — so- 
dat  'n  mens  'n  enigsins  oorsigtelike  beeld  van  vyftig 
jaar  kon  kry. 

Hieruit  het  wel  baie  duidelik  geblyk  dat  hier  ’n 
gemeente  is  wat  met  deursettingsvermoë  bereid  is 
om  offers  te  bring  in  belang  van  die  kerk.  Maar  van 
die  begin  af  was  Delareyville  'n  gemeente  wat  ook 
’n  oog  gehad  het  vir  die  behoeftes  in  breër  kerk- 
verband  en  sy  hart  en  hand  ook  oopgemaak  het 
vir  ander  se  nood. 

Belangrikste  bly  egter  dat  hier  vir  vyftig  jaar  'n 
gemeente  deur  die  genade  van  die  Heer  van  die 
Kerk  in  stand  gehou  is.  'n  Gemeente  wat  telkens 
die  verkondiging  van  die  Woord  kon  aanhoor  en 
kon  deel  hê  aan  die  sakramente.  'n  Gemeente  wat 
van  daaruit  kon  lewe  en  deur  voorspoedige-  en 
baie  rampspoedige  jare  heen  met  blymoedigheid 
kon  volhard  op  die  pad  van  die  geloof. 

Daarom  is  dit  ook  'n  gemeente  wat  in  diepe 
ootmoed  en  met  hartgrondige  dankbaarheid  vanjaar 
— 1972  — feesvier.  Diepe  ootmoed  voor  die  Here 
God  dat  Hy  so  onverdiend,  ook  hierdie  gemeente 
in  Sy  groot  liefde  gedra  en  bewaar  het,  Hom  steeds 
met  hulle  bemoei  het  en  gelei  het.  Daarom  kom  al 
die  dankbaarheid  en  die  lofprysing  Hom  alleen  toe. 
Op  grond  van  Sy  liefde  en  trou  kyk  die  gemeente 
ook  met  geloofsvertroue  die  toekoms  tegemoet. 


★ 

BRONNE  VERWY SIN GS 


I)  ..Delareyville  — Sy  wordingsjare  en  ontwikkeling  tot  1962." 

D.  F.  Groenewald,  Stadsklerk.  (Argief  vart  die  Dorpsraad). 

2)  Briewe  van  C.  L.  Engelbrecht  en  S.  Grimbeeck.  (Kerkargief) . 

3)  Blad  uitgegee  ,,Ter  herinnering  aan  die  Plegtige  Inwyding  van  die 
Nuwe  Kerkgebou.  Mei  1953.  Saamgestel  deur  ds.  J.  J.  Engelbrecht. 

Bl.  4. 

4)  Do.  Bl.  4. 

5)  Notule  van  die  Westelike  Ring.  Bl.  120. 

6)  Notule  van  die  Westelike  Ring.  Bl.  130. 

7)  Blad  — Inwyding  van  die  Nuwe  Kerk  Bl.  8v. 

8)  Blad  — Inwyding  van  die  Nuwe  Kerk.  Bl.  5. 

9)  Blad  — Inwyding  van  die  Nuwe  Kerk.  Bl.  5. 

10)  Notule  van  die  Kerkraad.  Bl.  21.  (Notules  van  die  Kerkraads-  en 
Gemeentevergaderings  — Okt.  1922  tot  Nov.  1935). 

II)  Notule  van  die  Westelike  Ring  Bl  135. 

12)  Notule  van  die  Kerkraad.  Bl.  28v. 

13.)  Skrywe  van  ds.  P.  J.  J.  Venter. 

14)  ,,Die  Hervormer".  15  November  1923  Bl.  xiii  v. 

15)  ,,Die  Hervormer".  15  Januarie  1924.  Bl.  xii. 

16)  Notule  van  die  Westelike  Ring.  Ble.  165  en  173. 

17)  Stukke  van  die  Westelike  Ring  Jaarverslae  1931-1933. 

18)  Notule  van  die  Gemeentevergadering.  Bl.  184. 

19)  Notule  van  die  Gemeentevergadering.  Bl.  193. 

20)  Notule  van  die  Gemeentevergadering.  Bl.  194 

21)  Notule  van  die  Gemeentevergadering.  Bl.  197 

22)  Notule  van  die  Gemeentevergadering.  Ble.  204  en  215 


23)  „Die 

Hervormer" 

. 31 

Desember  1934. 

Bl.  3. 

24)  „Die 

Hervormer' 

'.  27 

Maart  1935.  Bl. 

9. 

25)  „Die 

Hervormer' ' 

. 26 

Mei  1937.  Bl.  8 

26)  „Die 

Hervormer' 

'.  25 

Augustus  1937. 

Bl.  11. 

27)  „Die 

Hervormer' 

'.  27 

April  1938.  Bl. 

8v. 

28)  Skrywe  van  ds. 

D.  J 

. van  Staden. 

29)  „Die 

Hervormer' 

. 28 

Februarie  1940. 

Bl.  11. 

30)  ,,Die 

Hervormer" 

. 27 

November  1940. 

Bl.  11. 

31)  „Die 

Hervormer" 

. 21 

Mei  1941.  Bl.  lOv. 

32)  „Die 

Hervormer" 

. 20 

September  1945.  Bl.  11 

33)  ,,Die 

Hervormer" 

. 20 

Desember  1946. 

Bl.  9 

34)  „Die 

Hervormer" 

. 20 

Mei  1947.  Bl.  16. 

35)  ,,Die 

Hervormer" 

. 20 

Junie  1947.  Bl. 

16. 

36)  „Die 

Hervormer" 

. 20 

Desember  1947. 

Bl.  11. 

37)  Notule  van  die  Gemeentevergadering.  Bl.  19  en  20  (Notules  van 
die  Kerkraads-  en  Gemeentevergaderings  — Mei  1950  tot  Feb. 
1964.) 


38)  ,,Die  Hervormer' 

39)  ,,Die  Hervormer 

40)  ,,Die  Hervormer' 

41)  Notule  van  die 

42)  Brief  van  C.  L 

43)  Notule  van  die 

44)  Notule  van  die 

45)  Notule  van  die 

46)  Notule  van  die 

47)  Notule  van  die 

48)  Notule  van  die 

49)  Notule  van  die 

50)  Vgl.  Notule  van 

51)  Vgl.  Notule  van 


'.  Mei  1953.  Bl.  1. 

'.  Junie  1953.  Bl.  1. 

'.  Junie  1953.  Bl.  6. 

Kerkraad.  Bl.  93. 

Engelbrecht. 

Gemeentevergadering.  Bl.  lOOv. 
Kerkraadsvergadering.  Bl.  128. 
Kerkraadsvergadering.  Bl.  161/3. 
Kerkraadsvergadering.  Bl.  160. 
Gemeentevergadering.  Bl.  292. 
Gemeentevergadering.  Bl.  336. 
Gemeentevergadering.  Bl.  206 
die  Kerkraadsvergadering.  Bl.  166.  (1922-1935). 
die  Kerkraadsvergadering.  Bl.  301.  (1950-1964). 


Gedruk  deur: 

N.H.W.-Pers,  Posbus  18061,  Hercules,  Pretoria. 
Telefoon  77-2188/9. 


